title: ফাইনাল ফ্যান্টাসি

text: ডিসেম্বর ১৮, ১৯৮৭ সালে জাপানে সিরিজটির প্রথম পর্বের অভিষেক হয়। পরবর্তী শিরনামগুলো চিহ্নিত করা হয় ও পূর্বের গেইম থেকে ভিন্ন একটি গল্প দেওয়া হয়। কাজেই তদেরকে দেওয়া সংখ্যাগগুলো সিকুয়েলের চেয়ে ভলিউমকেই বেশি নির্দেশ করে। অনেক "ফাইনাল ফ্যান্টাসি" গেইম উত্তর আমেরিকা, ইউরোপ ও অস্ট্রেলিয়ার স্থানীয় বাজারে অনেকগুলো ভিডিও গেইম কনসল, পার্সোনাল কম্পিউটার(পিসি) ও মোবাইল ফোনের জন্য ছাড়া হয়। আগামীর পর্বসমুহ সপ্তম এবং অষ্টম প্রজন্মের কনসলের জন্য প্রকাশিত হবে। নভেম্বর ২০১৬ তে সিরিজটি তাতে অন্তর্ভুক্ত করে "ফাইনাল ফ্যান্টাসি" থেকে "ফাইনাল ফ্যান্টাসি ১৫" পর্যন্ত মূল পর্ব, এবং সরাসরি সিকুয়েল ও স্পিন-অফগুলো, যাদের উভয়ই প্রকাশিত ও উন্নয়নাধীন হিসেবে নিশ্চিত। বেশিরভাগ পুরাতন শিরনামগুলো বিভিন্ন প্লাটফর্মের জন্য পুনঃনির্মিত ও পুনঃপ্রকাশিত করা হয়।


title: ব্লাকবেরি বোল্ড ৯৭০০

text:
২০০৯ সালের এপ্রিলের শুরু থেকে, স্মার্টফোনটি সংক্রান্ত নানা গুজব ছড়িয়ে পরে।
তারমধ্য প্রথমটি হল যে এটি ব্যয়বহুল স্মার্টফোন যা অনিক্স,ডিফটউড ও মাংনুম কোডনামের।
সেসবের বেশিভাগই "হাইব্রিড কন্সেপ্ট" টার্চ স্কিন আর কিউএয়ারেটি কিবোর্ড সংক্রান্ত।
এবং একই প্রোটোটাইপ ডিজাইনের ও আলাদা নেটওয়ার্ক নিয়ে।. গুজব ছিল অনেক্স শুধুমাত্র এটি &টি বাজারের জন্য.


title: ঢাকেশ্বরী মাতার মন্দির, কুমারটুলি

text: দেবী ঢাকেশ্বরী বিগ্রহটি ৮০০ বছরেরও প্রাচীন। সেই বিগ্রহটিই কলকাতার কুমারটুলি অঞ্চলে দুর্গাচারণ স্ট্রিট বর্তমানে শ্রী শ্রী ঢাকেশ্বরী মাতার মন্দিরে বিরাজ করছে। এখন যে বিগ্রহটি ঢাকার ঢাকেশ্বরী মন্দিরে আছে তা হলো এই মূর্তির প্রতিরূপ। দেশ ভাগের সময় কয়েক লক্ষ ভিটেমাটি হারা হয়। সেই সময় মূর্তিটিকে কলকাতায় নিয়ে আসা হয়। দেশভাগ-পরবর্তী দাঙ্গার সময় সম্ভাব্য আক্রমণ এবং লুন্ঠনের হাত থেকে দেবীকে রক্ষা করতে ঢাকার মূল বিগ্রহটিকে গোপনে এবং দ্রুততার সঙ্গে ১৯৪৮-এ কলকাতায় নিয়ে এসেছিলেন রাজেন্দ্রকিশোর তিওয়ারি (মতান্তরে প্রহ্লাদকিশোর তিওয়ারি) এবং হরিহর চক্রবর্তী। বিশেষ একটি বিমানে ঢাকেশ্বরী আসল বিগ্রহটি কলকাতায় নিয়ে আসা হয়েছিল। কলকাতায় বিগ্রহটি আনার পর প্রথম দু'বছর হরচন্দ্র মল্লিক স্ট্রিটে দেবেন্দ্রনাথ চৌধুরির বাড়িতে দেবী পূজিতা হন। পরে ১৯৫০ নাগাদ ব্যাবসায়ী দেবেন্দ্রনাথ চৌধুরী কুমোরটুলি অঞ্চলে দেবীর মন্দির নির্মাণ করে দেন ও প্রতিষ্ঠা করে দেবীর নিত্য সেবার জন্য কিছু দেবোত্তর সম্পত্তি দান করেছিলেন এবং অদ্যাবধি এখানেই দেবী পূজিতা হয়ে চলেছেন। দেশভাগের বেদনাময় পরিণামের কারণেই বিগ্রহ আনয়ন এবং মন্দিরের প্রতিষ্ঠা। দেবীকে যেভাবে অলংকারহীন এবং প্রায় বিবস্ত্র অবস্থায় লুকিয়ে আনা হয়েছিল, তার ছবিও এই মন্দিরে সংরক্ষিত আছে।


title: স্টার থিয়েটার

text: স্টার থিয়েটার হল কলকাতার একটি নাট্যমঞ্চ। এটি ১৮৮৩ সালে স্থাপিত হয়েছিল। স্টার থিয়েটার প্রথমে বিডন স্ট্রিটে অবস্থিত ছিল পরে এটি কর্নওয়ালিশ স্ট্রিটে (অধুনা বিধান সরণি) স্থানান্তরিত হয়। স্টার থিয়েটার ভবনটি উত্তর কলকাতার হাতিবাগান অঞ্চলে অরবিন্দ সরণি ও বিধান সরণির সংযোগস্থলের কাছে অবস্থিত। শোভাবাজার সুতানুটি মেট্রো স্টেশন এই থিয়েটারের নিকটবর্তী মেট্রো স্টেশন। স্টার ও মিনার্ভা থিয়েটার হল কলকাতার দুটি সবচেয়ে পুরনো বাণিজ্যিক নাট্যমঞ্চ। স্টার, মিনার্ভা ও ক্লাসিক থিয়েটারে হীরালাল সেন নির্মিত প্রথম চলচ্চিত্র প্রদর্শিত হয়। স্টার থিয়েটার ভবনটি কলকাতার একটি ঐতিহ্যবাহী ভবন। ১৯৯০-এর দশকে একটি অগ্নিকাণ্ডে এই ভবনটি ভষ্মীভূত হয়েছিল। ২০০০-এর দশকে কলকাতা পৌরসংস্থা বাড়িটি সারিয়ে আবার নাট্যমঞ্চটি চালু করে। বর্তমানে স্টার থিয়েটারের সম্মুখভাগটি পুরনো স্থাপত্যশৈলী অনুসারে নির্মিত হলেও, ভিতরের অংশটি আধুনিক। এখানে নাটক মঞ্চস্থ হওয়ার পাশাপাশি চলচ্চিত্রও প্রদর্শিত হয়। ডিসেম্বর ও জানুয়ারি মাসে এই হলে নাটক বেশি সংখ্যায় মঞ্চস্থ করা হয়। স্টার থিয়েটারের নিচে একটি ভূগর্ভস্থ গাড়ি পার্ক করার জায়গা বানানো হয়েছে।


title: মাদার টেরিজা

text: ১৯৫২ সালে মাদার তেরেসা কলকাতা নগর কর্তৃপক্ষের দেয়া জমিতে মুমূর্ষুদের জন্য প্রথম আশ্রয় ও সেবা কেন্দ্র গড়ে তোলেন। ভারতীয় কর্মকর্তাদের সহায়তায় একটি পরিত্যক্ত হিন্দু মন্দিরকে কালিঘাট হোম ফর দ্য ডাইং-এ রূপান্তরিত করেন। এটি ছিল দরিদ্র্যদের জন্য নির্মীত দাতব্য চিকিৎসা কেন্দ্র। পরবর্তীতে এই কেন্দ্রের নাম পরিবর্তন করে রাখেন নির্মল হৃদয়। এই কেন্দ্রে যারা আশ্রয়ের জন্য আসতেন তাদেরকে চিকিৎসা সুবিধা দেয়া হতো এবং সম্মানের সাথে মৃত্যুবরণের সুযোগ করে দেয়া হয়। এ বিষয় তেরেসা বলেন, "A beautiful death is for people who lived like animals to die like angels — loved and wanted." এর কিছুদিনের মধ্যেই তেরেসা হ্যানসেন রোগে (সাধারণ্যে কুষ্ঠরোগ নামে পরিচিত) আক্রান্তদের জন্য একটি সেবা কেন্দ্র খোলেন যার নাম দেয়া হয় শান্তি নগর। এছাড়া মিশনারিস অফ চ্যারিটির উদ্যোগে কলকাতার বাইরে প্রত্যন্ত অঞ্চলে বেশ কিছু কুষ্ঠরোগ চিকিৎসা কেন্দ্র স্থাপন করা হয়। এই কেন্দ্রগুলোতে ঔষধ, ব্যান্ডেজ ও খাদ্য সুবিধা দেয়া হয়।


title: দেবি শেঠি

text:
১৯৯১ সালে নয় দিন বয়সি শিশু রনি এর হৃৎপিণ্ড অপারেশন করেন যা ভারতের প্রথম সফল শিশু হৃৎপিণ্ড অস্ত্রোপচার। তিনি কলকাতায় মাদার তেরেসার ব্যক্তিগত চিকিৎসক হিসেবে কর্মরত ছিলেন। এর কিছুকাল পর তিনি ব্যাঙ্গালোরে চলে যান এবং মণিপাল হার্ট ফাউন্ডেশন প্রতিষ্ঠা করেন।
তিনি প্রায় ১৫,০০০ এর বেশি কার্ডিয়াক সার্জারি করেছেন।


title: মাদার টেরিজা সরণি

text: একাধিক অভিজাত পাব ও রেস্তোরাঁ থাকার জন্য পার্ক স্ট্রিট অঞ্চলটি কলকাতার ভোজনরসিকদের কাছে বিশেষ প্রিয়। এই অঞ্চলের বিশিষ্ট পাব ও রেস্তোরাঁগুলির মধ্যে ট্রিঙ্কা’জ, মোক্যাম্বো, ম্যাকডোন্যাল্ডস, কেএফসি, পিটার ক্যাট, ফ্লারি’জ, বার বি কিউ, অয়েসিস, অলিম্পিয়া, মল্যাঁ রুজ ইত্যাদি উল্লেখযোগ্য। এছাড়া রয়েছে ভারতের প্রাক্তন ক্রিকেট অধিনায়ক সৌরভ গঙ্গোপাধ্যায়ের নামাঙ্কিত রেস্তোরাঁ সৌরভ’স – দ্য ফুড প্যাভিলিয়ন। এছাড়া রয়েছে বিলাসবহুল হোটেল পার্ক হোটেল, কলকাতা। এই হোটেলটি এর "তন্ত্র" নামক ইন-হাউস পাবটির জন্য বিখ্যাত। আর আছে অ্যাট্রিয়াম ও বারিস্তার মতো কয়েকটি কফিশপ। কলকাতার নৈশজীবন পার্ক স্ট্রিটের নৈশক্লাব, পাব ও কফিশপগুলিকে ঘিরে উদযাপিত হয়। সেই কারণে পার্ক স্ট্রিটকে প্রায়শই "খাদ্য সরণি" ("ফুড স্ট্রিট") বা "চিরবিনিদ্র সরণি" ("দ্য স্ট্রিট দ্যাট নেভার স্লিপস") নামে অভিহিত করা হয়।


title: আচার্য জগদীশচন্দ্র বসু রোড

text: আচার্য জগদীশচন্দ্র বসু রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল নীলরতন সরকার মেডিক্যাল কলেজ ও হাসপাতাল, ডক্টর আর আহমেদ ডেন্টাল কলেজ অ্যান্ড হসপিটাল, মাদার তেরেসার শিশু ভবন, সেন্ট জেমস স্কুল, প্র্যাট মেমোরিয়াল, মাদার তেরেসার সমাধিস্থল মাদার হাউস, রোম্যান ক্যাথলিক কবরখানা, গণশক্তি ভবন, অ্যাসেম্বলি অফ গড চার্চ স্কুল, স্কটিশ চার্চ কবরখানা, লা মার্টিনিয়ার কলকাতা, শহিদ ভগৎ সিং উদ্যান (মিন্টো পার্ক), হোটেল হিন্দুস্তান ইন্টারন্যাশানাল (এইচএইচআই) কলকাতা, আচার্য জগদীশচন্দ্র বসু কলেজ, নেহেরু চিলড্রেন্স মিউজিয়াম, ক্যালকাটা ক্লাব, পশ্চিমবঙ্গ নাট্য আকাদেমি, কলকাতা তথ্যকেন্দ্র, নন্দন, পশ্চিমবঙ্গ বাংলা আকাদেমি, রবীন্দ্রসদন, এসএসকেএম হাসপাতাল, ডক্টর বিধানচন্দ্র রায় পোস্ট গ্রাজুয়েট ইনস্টিটিউট অফ বেসিক মেডিক্যাল সায়েন্সেস ও কলকাতা রেসকোর্স।


title: মাদার টেরিজা

text: মৃত্যুর সময় মাদার তেরেসার মিশনারিস অফ চ্যারিটিতে সিস্টারের সংখ্যা ছিল ৪,০০০; এর সাথে ৩০০ জন ব্রাদারহুড সদস্য ছিল। আর স্বেচ্ছাসেবীর সংখ্যা ছিল ১০০,০০০ এর উপর। পৃথিবীর ১২৩টি দেশে মোট ৬১০টি কেন্দ্রে ধর্মপ্রচারণার কাজ পরিচালিত হচ্ছিল। এসব কেন্দ্রগুলোর মধ্যে ছিল এইড্‌স, কুষ্ঠরোগ ও যক্ষ্মা রোগে আক্রান্তদের জন্য চিকিৎসা কেন্দ্র, সুপ কিচেন, শিশু ও পরিবার পরামর্শ কেন্দ্র, এতিমখানা ও বিদ্যালয়।


title: মাদার’স ওয়াক্স মিউজিয়াম

text: মাদার’স ওয়াক্স মিউজিয়াম হল কলকাতার নিউ টাউনে অবস্থিত একটি মোম শিল্পকর্মের জাদুঘর। ২০১৪ সালের নভেম্বর মাসে প্রতিষ্ঠিত এই জাদুঘরটিই ভারতের প্রথম মোমশিল্পের জাদুঘর। এটি মাদাম তুসো জাদুঘরের আদলে নির্মিত। বর্তমানে এখানে ১৯ জনের বেশি ব্যক্তির মোমের মূর্তি রয়েছে। জাদুঘরটি মাদার টেরিজার নামাঙ্কিত।


title: মাদার টেরিজা সরণি

text: রেস্তোরাঁ, পাব ও কফিশপ ছাড়াও মাদার টেরিজা সরণিতে কলকাতার কয়েকটি ঐতিহ্যবাহী ভবন ও প্রতিষ্ঠান অবস্থিত। এগুলির মধ্যে উল্লেখযোগ্য এশিয়াটিক সোসাইটি, সেন্ট জেভিয়ার্স কলেজ, কলকাতা, সেভেন্থ ডে অ্যাডভেন্টিস্ট চার্চ ও সাউথ পার্ক স্ট্রিট সেমিট্রি। ব্রিটিশ আমল থেকেই কলকাতার বিলাসকেন্দ্র হিসেবে পার্ক স্ট্রিট সুপরিচিত। আজও পার্ক স্ট্রিট দর্শন ব্যতীত কলকাতা ভ্রমণ অসম্পূর্ণ বলে মনে করা হয়।


title: মাদার টেরিজা সরণি

text: মাদার টেরিজা সরণি (পূর্বনাম পার্ক স্ট্রিট) পশ্চিমবঙ্গের রাজধানী কলকাতা মহানগরীর অন্যতম প্রধান রাস্তা। জওহরলাল নেহেরু রোড ও পার্কসার্কাস-মল্লিকবাজার অঞ্চলের মধ্যবর্তী স্থানে অবস্থিত পার্ক স্ট্রিট বহুকাল ধরেই কলকাতার অন্যতম দ্রষ্টব্য হিসেবে বিবেচিত হয়।


title: নোবিতা নোবি

text: , অথবা ইংরেজি সংস্করণে নোবি , ডোরেমনের সাথে ডোরেমন সিরিজের প্রধান চরিত্র। তার জন্ম ৭ আগস্টে আর তার রাশি সিংহ। সে চর্তুথ শ্রেণির ছাত্র। ( আনিমে সংস্করণে পঞ্চম শ্রেণির ছাত্র।)। সে টোকিওর নেরিমা ওয়ার্ডে বাস করে। নোবিতা নোবিসুকি নোবি আর তামাকো নোবির একমাত্র পুত্র।


ডোরেমন: নিউ নোবিতা'স গ্রেট ডেমন—পেকো অ্যান্ড দ্য এক্সপ্লোরেশন পার্টি অফ ফাইভ ২০১৪ সালের জাপানি অ্যানিমে চলচ্চিত্র। এটি ১৯৮২ সালের "" চলচ্চিত্রের পুননির্মান। নবিতা বাজারে যাবার সময় এক কুকুর ছানা দেখতে পায়। সে খুব অসুস্থথ এবং দূর্বল। নবিতা তাকে ঠিক করে। অন্যদিকে জিয়ান ও সুনিও এক এডভেনচারে যাবার জন্য অস্থির হয়। ডোরেমন তার এক গ্যাজেট এর সাহায্যে জায়গা নির্বাচন করে। এক জায়গা খুজে পায় এবং এক মূর্তি পায়। তারা যাত্রা করে। একদিনে নানা বিপদে জিয়ান রেগে যাত্রা শেষ করতে চায়। কিন্তু সেই মূর্তি স্বপ্নে দেখা দেয়। ফলে আবার যাত্রা শুরু হয়। জিযান,সুনিও,সুজুকা,নবিতা, ডোরেমন ও নবিতার কুকুর ছানা পেকো। সবাই জানতে পারে,পেকো বাওয়াঙ্কোর রাজপুত্র। মন্ত্রী দাবুরান্দা অন্যায়ভাবে পেকোর বাবাকে হত্যা করে এবং রাজ্য দখল করে। কিন্তু ডোরেমন বর্তমান এবং ভবিষ্যৎ থেকে মোট ১০জন মিলে মূর্তিকে জিবিত করে এবং সবাই মিলে রাজ্য জয় করে।


title: ডোরেমনের চরিত্রসমূহের তালিকা

text: নোবিতা (জন্ম আগস্ট ৭, সিংহ রাশি) ডোরেমন সিরিজের একটি প্রধান চরিত্র। সে ইংরেজি ডাবে নোবি নামে পরিচিত। তার চুল কালো রঙের এবং সে একটি অলস বালক। তার বয়স ১০ বছর এবং সে ৪র্থ শ্রেণিতে পড়ে। তার শরীরের রং ফর্সা। সে চোখে চশমা এবং লাল বা হলুদ পোলো শার্ট ও নীল বা কালো হাফপ্যান্টের সাথে কালো বা নীল জুতা পরে। তার ব্যক্তিত্ব অন্য রকম। তার উচ্চতা ১৪০ সে.মি.। তার স্বভাব শিশুতোষ। সে খেলাধুলা পছন্দ করে না এবং দুর্বল হলেও বুদ্ধিমান। সে খুব সহজে ডোরেমনের গ্যাজেটগুলোর ব্যবহার বুঝে যায়।


title: ডোরেমনের চরিত্রসমূহের তালিকা

text:
"'তাকেশি গৌদা"(জন্ম:১৫ জুন) নোবিতার সহপাঠী। তার ডাকনাম জিয়ান। ইংরেজি সংস্করণে তার নাম বিগ জি। তার ডাক নাম জিয়ান ইংরেজি জায়েন্ট শব্দ থেকে নেওয়া হয়েছে। যার অর্থ দানব বা শক্তিশালী। জিয়ান তাদের এলাকার মধ্যে শক্তিশালী বালক। সে নোবিতা ও তার বন্ধুদের কাছ থেকে কমিকস বুক, খেলনা কেড়ে নেয়। এই কারণে তার মা তাকে মারে। তখন সে প্রচুর রেগে যায় এবং নোবিতা ও তার বন্ধুদের মারে। কিন্তু কিছু পর্বে সে নোবিতা ও তার বন্ধুকে বাঁচানোর জন্য সবকিছু করতে পারে। সে গান গাইতে ভালোবাসে যদিও তার গান ভয়ানক! সে জোর করে তার বন্ধুদের গান শোনাতে চায় এবং তার বন্ধুরা এই বিষয়ে ভীত থাকে। কিছু পর্বে সে নিজের গান শুনে নিজেই রেগে যায় এবং বলে, কে আমার গান এত বাজে গাইছে?
জিয়ান তার মাকে প্রচন্ড ভয় পায়। জিয়ানের মা অনেক রাগী।
সুনিও (জন্ম: ২৯ ফেব্রুয়ারি, মীনরাশি) নোবিতার বন্ধু। সে ধনী পরিবারের ছেলে। তাই সে বেশির ভাগ সময় বন্ধুদের কাছে তার অর্থ-সম্পদের বড়াই করে থাকে। সে জিয়ানকে খুশি করার জন্য জিয়ানের প্রশংসা করে। কিন্তু প্রকৃতপক্ষে সে জিয়ানকে অপছন্দ করে এবং গোরিলার সাথে তুলনা করে। সে জিয়ানকে পছন্দ করে না, কারণ জিয়ান তার খেলনা (রিমোট কন্ট্রোল কার বা প্লেন), কমিকস বুক কেড়ে নেয়।
ডোরামি-চ্যান (জন্ম:২ ডিসেম্বর,২১১৪) ডোরেমনের ছোট বোন। ডোরামির রং হলুদ। ডোরামি ডোরেমনের থেকে ২ বছরের ছোট। সে দ্বাবিংশ শতাব্দীতে টোকিও শহরে নোবিতার নাতি সেবাশির সাথে বাস করে। সে মাঝে মাঝে টাইম মেশিনের সাহায্যে নোবিতার সাথে সাক্ষাৎ করে। যখন ডোরেমন নিজের কাজে বাইরে যায়, তখন ডোরামি নোবিতার দেখাশোনা করে এবং সাহায্য করে। ডোরামি মেলোপ্যান পছন্দ করে এবং তেলাপোকা দেখলে প্রচন্ড ভয় পায়।


title: রন পার্লম্যান

text:
রোনাল্ড এন. “রন” পার্লম্যান (জন্ম ১৩ এপ্রিল, ১৯৫০) হচ্ছেন একজন মার্কিন অভিনেতা এবং কণ্ঠশিল্পী। তিনি সবচেয়ে জনপ্রিয় ‘"বিউটি এন্ড দা বিস্ট"’ টেলিভিশন সিরিজে ‘"ভিনসেন্ট"’ চরিত্রের জন্য এবং কমিক চরিত্র "হেলবয়" এর জন্য "হেলবয়" ছবিতে এরই সাথে "ক্লারি মরো" চরিত্রে টিভি সিরিজ "সন অব আর্চারিস" এর জন্যও।
পার্লম্যান আরও পরিচিত হেলবয়ের ডাইরেক্টর গিয়ের্মো দেল তোরো এর একজন ঘনিষ্ট সহযোগী হিসাবে, তাঁর ছবি "করনস", "ব্লেড ২" এবং "প্যাসিফিক রিম"-এ বিভিন্ন ভূমিকার জন্য। তিনি কণ্ঠশিল্পী হিসাবেও জনপ্রিয় গেম সিরিজ "ফলআউট" এর বর্ণনাকারী হিসাবে, "ব্যাটম্যান এনিমেটেড সিরিজে" ক্লেফেস-এর কণ্ঠ, "টিন টাইটানস"-এ স্লেড, "ব্যাটম্যান" এ কিলার ক্রক, ডিজনির "ট্যাংগলড"-এ সাবিংটং ব্রাদার ইত্যাদি চরিত্রে কণ্ঠ দেয়ার জন্য।


title: ডোরেমনের চরিত্রসমূহের তালিকা

text: ডোরেমন একটি জনপ্রিয় অ্যানিমেশন চিত্র। এখানে অ্যানিমে এবং মাঙ্গা ধারাবাহিক "ডোরেমনের" চরিত্রসমূহ বিস্তারিতভাবে রয়েছে। এছাড়াও জাপানি টিভি আশাহি (১৯৭৯) কন্ঠ অভিনেতা অনুসারে তাদের মূল এনটিভি কন্ঠ অভিনেতাগণ (১৯৭৩) এখানে তালিকাভুক্ত হয়েছে। ২২ শতকের চরিত্রসমূহ দ্য ডোরেমন পাতায় তালিকাভুক্ত করা হয়েছে।


title: ডোরেমন

text: ২০১১ সালের শেষদিকে শোগাকুকান এবং টোয়্যোটা নিজের ক্ষমতায় যোগদান করে একটি লাইফ অ্যাকশন বাণিজ্যিক সিরিজ তৈরী করতে। এই বাণিজ্যিক কথায় ফুটিয়ে তোলা চরিত্র ২০ বছরের মতো পুরাতন। এটিতে হলিউড অভিনেতা জেন রেনো ডোরেমনের অভিনয় করেছে। ডোরেমনের এই সাফল্যের জন্য ডোরেমন এখন জাপানের সংস্কৃতির অংশ।জাপানের খবরের কাগজ ডোরেমন এবং তার পকেট নিয়ে যোগ্যতা মূলক সন্তুষ্টিজনক উদাহরণ দিয়ে থাকে। টিভি আশাহি ডোরেমন তহবিল প্রতিষ্ঠা করে।সেই তহবিলে টাকার পরিমাণ বাড়তে থাকে। এই টাকা কোন প্রাকৃতি দুর্যোগ হলে সেই অঞ্চলে সাহায্য করে। ডোরেমন সিরিজের চরিত্রগুলো কিছু শিক্ষামূলক মাঙ্গা সিরিজে ব্যবহৃত।


title: ডোরেমন (২০০৫-এর অ্যানিমে)

text: ডোরেমন হল ডোরেমন নামের একটি রোবট বিড়ালের উপর ভিত্তি করে ফুজিকো এফ. ফুজিও এর কমিকের সাম্প্রতিকতম আনিমে সিরিজ। এটির পরিবেশনা করেছেন শিন-এই অ্যানিমেশন। এটা প্রথম যাত্রা শুরু করে টিভি আশাহিতে ১৫ এপ্রিল, ২০০৫ এ। এই সিরিজটি ক্যানাল সুর টু এবং ক্যানাল সুর থ্রী নামক চ্যানেলে স্পেনে সম্প্রচার করা হয়। টি.ভি.বি নামক চ্যানেলে হংকং এ সম্প্রচার করা হয়। পান্ডা বিগস নামক চ্যানেলে ২০১০ সালে সম্প্রচার করা হয়।২০১৪ সালে ভারতের হাঙ্গামা টিভি এবং ডিজনি চ্যানেলে সম্প্রচার করা হয়। এছাড়াও দক্ষিণ-পূর্ব এশিয়ার ইন্দোনেশিয়া, মালয়েশিয়া, ভিয়েতনামসহ অনেক দেশের চ্যানেলে সম্প্রচার করা হয়। এটির ইংরেজি ডাব করা হয়েছে। যেটির পরিবেশনা করেছে ব্যাং জুম এ্যান্টারটেইনমেন্ট। আর এটি মার্কিন যুক্তরাষ্ট্রে ২০১৪ সালে যাত্রা শুরু করে।


title: ডোরেমন

text: ডোরেমন ২২শ শতাব্দীর কানহীন বিড়াল রোবট। নোবিতা নোবি-কে সাহায্য করার জন্য ডোরেমনকে ভবিষ্যৎ থেকে পাঠানো হয়। ডোরেমন নোবিতা নোবি-র পরিবারের অংশ। নোবিতা নোবি-র পরিবার জাপানের রাজধানী টোকিওতে বাস করে। নোবিতা নোবি অলস ছেলে। কিন্তু নোবিতা খুবই সহজ সরল। সে অন্যদের সাহায্য করে। তাই তার বান্ধবী "শিজুকা মিনামোতো" তাকে পছন্দ করে। নোবিতা-ও তাকে পছন্দ করে। শিজুকা নোবিতা-র সাথে একই শ্রেণিতে পড়ে। শিজুকা ভদ্র মেয়ে। ভবিষ্যতে নোবিতা-র সাথে "জিয়ান"-এর ছোট বোন "জাইকো"-র বিয়ে হবার কথা থাকলেও ডোরেমন নোবিতা-র ভবিষ্যৎ পাল্টিয়ে দেয়। তাই ভবিষ্যতে নোবিতা-র সাথে শিজুকা-র বিয়ে হয়। গৌদা তাকেশি (জিয়ান) নোবিতা-র সহপাঠী। জিয়ান খুবই রাগী এবং শক্তিশালী। জিয়ান বেশীর ভাগ সময় নোবিতা-কে মারতে ভালবাসে। কিন্তু মাঝে মধ্যে সে নোবিতা-কে বিপদের হাত থেকে রক্ষা করে। জিয়ান গান গেতে ভালোবাসে। কিন্তু জিয়ানের গান ভয়ানক। জিয়ান তার ছোট বোনকে খুব ভালবাসে। তাই সে তার বোনকে খুশি করার জন্য সবকিছু করে। "সুনিও হোনেকাওয়া" বড় ধনী পরিবারের ছেলে। তাই সে গর্ব বোধ করে। সে বেশীর ভাগ সময় জিয়ানকে খুশি করতে জিয়ানের প্রশংসা করে। সুনিও নোবিতা-কে অপমান করে এবং জিয়ানের সাথে নোবিতাকে মারতে ভালোবাসে।ডোরেমনের একটি "চতুর্মাত্রিক" পকেট আছে। যেটিকে জাপানি ভাষায় "ইয়োজিগেন্" পকেট বলে। ওখান থেকে ডোরেমন ভবিষ্যতের নানা সরঞ্জাম বের করে আর এই সরঞ্জামগুলোকে গ্যাজেট বলে। গ্যাজেট-কে জাপানি ভাষায় "দৌগু" বলে। ডোরেমনের প্রায় সাড়ে চার হাজার গ্যাজেট রয়েছে। গ্যাজেটগুলো ফুজিকো এফ. ফুজিওর কল্পনা হলেও সবগুলোই নিতান্ত কল্পনা নয়। অনেকগুলোই জাপানের নিত্য ব্যবহার্য নানা আসবাবপত্রের আদলে তৈরি করা হয়েছে। আর কিছু কিছু গ্যাজেট জাপানি রূপকথা থেকে নেওয়া হয়েছে। ডোরেমনের গ্যাজেটগুলোর মধ্যে অন্যতম এনি হোয়ার ডোর, ব্যম্বো কপ্টার, টাইম মেশিন বা সময় যন্ত্র। এনি হোয়ার ডোর হল একটি দরজা। যেই দরজা দিয়ে ডোরেমন এবং নোবিতা যেখানে খুশি সেখানে যেতে পারে। ব্যম্বো কপ্টার হল ছোট হেলিকপ্টার। যেটি মাথায় দিয়ে ডোরেমন ও নোবিতা যেকোনো সময় উড়তে পারে। টাইম মেশিন বা সময় যন্ত্রের সাহায্যে অতীত কিংবা ভবিষ্যত যেকোনো সময়ে যেতে পারে।


title: ডোরেমনের চরিত্রসমূহের তালিকা

text:
ডোরেমন এবং নোবিতা এ-চরিত্র দুটি প্রতিটি পর্বে প্রদর্শিত হয়েছে।
ডোরেমন (জন্ম ৩ সেপ্টেম্বর, কন্যারাশি) একটি কানহীন বিড়াল রোবট। তাকে নির্মাণ করে দ্বাবিংশ শতাব্দীর মাতসুসিবু রোবট কোম্পানি। নোবিতার নাতি সিবাশি তার দাদা নোবিতাকে সাহায্য করতে ডোরেমনকে বিংশ শতাব্দীতে পাঠিয়েছে। ডোরেমনের কাজ হলো নোবিতার ভবিষ্যত গঠনে সাহায্য করা। তার ফোর ডাইমেনশনাল (চতুর্মাত্রিক) পকেট রয়েছে। এই পকেটে ভবিষ্যতের ডিপার্টমেন্টাল স্টোরের নানা প্রকার গ্যাজেট রয়েছে। সেই সব গ্যাজেট দিয়ে সে নোবিতাকে সাহায্য করে। মাঝেমধ্যে নোবিতা এসব গ্যাজেটের অপব্যবহার করে। ডোরেমন সবসময় নোবিতাকে ভালোবাসে। তারা একে অপরকে ছাড়া থাকতে পারেনা। কিছু পর্বে দেখা যায় তারা সামান্য ঝগড়া করে। কিন্তু পরে আবার আগের মতো বন্ধু হয়ে যায়। সে ডোরা কেক(Dorayaki) খেতে ভালোবাসে। আর সে ইঁদুর দেখলে ভয় পায়। কারণ একবার ২২ শতাব্দীর একটি রোবট ইঁদুর তার কান খেয়ে নিয়েছিল। তাই তার কান নেই।


title: কানাডার রাজনীতি

text: ঐতিহ্যগতভাবে কানাডাতে দুইটি প্রধান জাতীয় রাজনৈতিক দল আছে। একটি কানাডার লিবারেল পার্টি এবং অপরটি কানাডার রক্ষণশীল পার্টি (অথবা প্রোগ্রেসিভ কনজার্ভেটিভ পার্টি) এবং ২০১১ সালের নির্বাচনে সামাজিক-গণতান্ত্রিক নতুন গণতান্ত্রিক পার্টি (NDP) রাজনৈতিক প্রক্রিয়াটি তাদের নিজস্ব প্রভাব প্রয়োগ করে। এরা যথাক্রমে উদারপন্থা ও রক্ষণশীল রাজনৈতিক চিন্তাধারার ধারক। প্রাদেশিক সরকারেও রক্ষণশীল ও প্রগতিবাদী বিভাজন আছে, তবে তারা জাতীয় দলগুলির সাথে অনেক ক্ষেত্রেই দ্বিমত পোষণ করেন। ১৯৯৩ সাল পর্যন্ত দুইটি দলই বেশ শক্তিশালী ছিল। এরা পর্যায়ক্রমে সরকারী ও বিরোধী দলে বসত। কিন্তু ১৯৯৩ সালে রক্ষণশীলেরা চরম পরাজয় বরণ করে এবং দলটির অস্তিত্ব হুমিকির সম্মুখীন হয়। কুইবেক বা কেবেকের ব্লক কেবেকোয়া নামের একটি রাজনৈতিক দল প্রধান বিরোধী দল হিসেবে আবির্ভূত হয়। ১৯৯৭ সালের নির্বাচনে তাদের বদলে রক্ষণশীল রিফর্ম পার্টির আবির্ভাব ঘটে। এরা পরবর্তীতে কানাডিয়ান অ্যালায়েন্স নামের একটি দলে সংযুক্ত হয়। কানাডিয়ান অ্যালায়েন্স ও প্রোগ্রেসিভ কনজার্ভেটিভ পার্টি একত্রিত হয়ে কনজার্ভেটিভ পার্টি গঠন করে।


title: কেবেক

text: কেবেক () উত্তর আমেরিকা মহাদেশের রাষ্ট্র কানাডার পূর্বভাগে অবস্থিত দেশটির বৃহত্তম প্রদেশ। এটি কানাডার মোট আয়তনের প্রায় এক-ষষ্ঠাংশের উপর অবস্থিত। জনসংখ্যার বিচারে ৮০ লক্ষেরও বেশি অধিবাসীবিশিষ্ট কেবেক প্রদেশটি অন্টারিও প্রদেশের পরে কানাডার ২য় সর্বোচ্চ জনবহুল প্রদেশ। প্রদেশটির উত্তর সীমানায় হাডসন প্রণালী ও উনগাভা উপসাগর, পূর্ব সীমানায় কানাডার নিউফাউন্ডল্যান্ড ও ল্যাব্রাডর প্রদেশ, দক্ষিণ-পূর্বে সেন্ট লরেন্স উপসাগর, কানাডার নিউ ব্রান্সউইক প্রদেশ ও মার্কিন অঙ্গরাজ্য মেইন, দক্ষিণ সীমানায় নিউ ইয়র্ক, ভার্মন্ট ও নিউ হ্যাম্পশায়ার মার্কিন অঙ্গরাজ্যসমূহ এবং পশ্চিম সীমানায় কানাডার অন্টারিও প্রদেশ, জেমস উপসাগর এবং হাডসন উপসাগর। ভূদৃশ্যাবলি ও স্থাপত্যের বৈচিত্র্য ও জাঁকজমকের জন্য কেবেককে "লা বেল প্রোভাঁস" (La belle province, "সুন্দর প্রদেশ") ডাকনাম দেওয়া হয়েছে।


title: ভ্যানকুভার

text: ভ্যানকুভার (ইংরেজি ভাষায়:Vancouver; আ-ধ্ব-ব: [vænˈkuːvɚ]) কানাডার ব্রিটিশ কলাম্বিয়া প্রদেশের দক্ষিণ-পশ্চিম অংশে কানাডার পশ্চিম উপকূল তথা প্রশান্ত মহাসাগরীয় উপকূলে অবস্থিত একটি শহর। এটি জর্জিয়া প্রণালীর তীরে, কোস্ট পর্বতমালার পাদদেশে, মার্কিন যুক্তরাষ্ট্রের সাথে কানাডার সীমান্ত থেকে ৪৫ কিলোমিটার উত্তর-পশ্চিমে অবস্থিত। শহরটি মেট্রো ভ্যানকুভার নামক আঞ্চলিক জেলার অন্তর্ভুক্ত, যাতে প্রায় সাড়ে ২২ লক্ষ লোকের বাস; এটি পশ্চিম কানাডার বৃহত্তম এবং কানাডার ৩য় বৃহত্তম মেট্রোপলিটান এলাকা। মূল ভ্যানকুভার শহরে প্রায় ৬ লক্ষ লোকের বাস। ভ্যানকুভার শহরটি ব্রিটিশ নাবিক ও ক্যাপ্টেন জর্জ ভ্যানকুভারের নামে নামকরণ করা হয়েছে; তিনি ১৮শ শতকে এই অঞ্চলটিতে জরিপ চালান। আবার ভ্যানকুভার নামটি ওলন্দাজ শব্দগুচ্ছ "van Coevorden" থেকে এসেছে, যার অর্থ "Coevorden শহরের অধিবাসী"।


title: কানাডার রাজনীতি

text: কানাডা একটি ফেডারেশন যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। কানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলির তুলনায় প্রদেশগুলিতে স্বায়ত্তশাসনের পরিমাণ বেশি। কানাডার বর্তমান সংবিধান ১৯৮২ সালে রচিত হয়। এই সংবিধানে পূর্বের সাংবিধানিক আদেশগুলি একটিমাত্র কাঠামোয় একত্রিত করা হয় এবং এতে অধিকার ও স্বাধীনতার উপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তাঁর সংবিধানের উপর পূর্ণ ক্ষমতা প্রদান করা হয়। পূর্বে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হত এবং এতে ও এর পরে প্রণীত আইনসমূহে ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।


title: কানাডা


title: কানাডার প্রদেশ ও অধীনস্থ অঞ্চলসমূহ

text: কানাডা তিনটি অধীনস্থ অঞ্চল আছে, যাদের মর্যাদা কানাডার প্রদেশগুলি থেকে ভিন্ন। কানাডার অধীনস্থ অঞ্চলগুলির কোন নিজস্ব সার্বভৌমত্ব নেই। কানাডার ফেডারেল সরকার থেকে যে ক্ষমতাগুলি তাদেরকে অর্পণ করা হয়েছে, তারা কেবল সেইসব ক্ষমতাই উপভোগ করে। কানাডার মূল ভূখন্ডের ৬০° উত্তর দ্রাঘিমাংশের উত্তরে এবং হাডসন উপসাগরের পশ্চিমে অবস্থিত সমস্ত এলাকা এবং কানাডার মূল ভূখন্ডের উত্তরের বেশির ভাগ দ্বীপ (জেমস বে-র দ্বীপগুলি থেকে শুরু করে কানাডীয় উত্তরমেরুদেশীয় দ্বীপপুঞ্জ পর্যন্ত) এই তিনটি অধীনস্থ অঞ্চলের মধ্যে পড়েছে। নিম্নোক্ত সারণিগুলিতে অগ্রাধিকারের ভিত্তিতে অঞ্চলগুলিকে তালিকাভুক্ত করা হয়েছে। (উল্লেখ্য যে সৃষ্টির তারিখ নির্বিশেষে কানাডার যেকোন প্রদেশ এর যেকোন অধীনস্থ অঞ্চলের তুলনায় অগ্রাধিকার পাবে।)


title: কানাডার প্রদেশ ও অধীনস্থ অঞ্চলসমূহ

text: কানাডীয় প্রদেশ এবং একটি অঞ্চলের মধ্যে প্রধানতম পার্থক্য হল প্রদেশগুলি ১৮৬৭ সালের সংবিধানের আইন (পূর্বে ব্রিটিশ নর্থ আমেরিকা আইন, ১৮৬৭) নামে তাদের ক্ষমতা ও কর্তৃত্ব লাভ করে, তবে আঞ্চলিক সরকারসমূহ তাদের কাছে কানাডায় সংসদ কর্তৃক ক্ষমতা প্রদান করে। সংবিধান আইন থেকে প্রবাহিত ক্ষমতাগুলি কানাডার সরকার (ফেডারেল সরকার) এবং প্রাদেশিক সরকারগুলির মধ্যে একচেটিয়াভাবে অনুশীলন করার জন্য বিভক্ত। ফেডারেল সরকার এবং প্রদেশগুলির মধ্যে ক্ষমতার বিভাজন পরিবর্তনে একটি সাংবিধানিক সংশোধনী প্রয়োজন, যদিও একই রকম পরিবর্তন অঞ্চলকে প্রভাবিত করে এককভাবে কানাডীয় সংসদ বা সরকার সংসদে করা যায়।


title: কুইবেক সিটি–উইন্ডসর করিডোর

text: ১১৫০ কিলোমিটার দীর্ঘ কুইবেক সিটি–উইন্ডসর করিডোর () কানাডার সবচয়ে ঘনবসতিপূর্ণ ও সবচেয়ে বেশি শিল্পায়িত অঞ্চল। এখানে ১ কোটি ৭০ লক্ষেরও বেশি লোক বাস করে, যা কানাডার মোট জনসংখ্যার ৫৬.৮% (২০০১ সালের আদমশুমারি অনুযায়ী)। এই করিডোরে কানাডার সবচেয়ে বড় চারটি শহরের তিনটি (মন্ট্রিল, অটোয়া এবং টরন্টো) অবস্থিত। কানাডার অর্থনৈতিক ও রাজনৈতিক জীবনের উপর প্রভাব বিবেচনায় এই করিডোরটি উত্তর-পূর্ব মার্কিন যুক্তরাষ্ট্রের বস্টন-ওয়াশিংটন করিডোরের সাথে তুলনীয়।


title: কেবেক

text: কেবেক কানাডার প্রাচীনতম প্রদেশ। ফরাসিরা ১৭শ শতকে এখানে বসতি স্থাপন করে। ১৮৬৭ সালে যে চারটি আদি প্রদেশ একত্রিত হয়ে কানাডা অধিরাজ্য গঠন করেছিল, তার মধ্যে একটি হল কেবেক। কেবেক প্রদেশের রাজধানী শহরের নামও কেবেক। ১৬০৮ সালে প্রতিষ্ঠিত কেবেক শহরটি কানাডার প্রাচীনতম শহর। কেবেকের বৃহত্তম শহর মোঁরেয়াল বা মন্ট্রিঅল একটি মহানগরী এবং দেশটির ২য় বৃহত্তম শহর (অন্টারিও প্রদেশের টরন্টো মহানগরীর পরে)।


title: ব্রিটিশ কলাম্বিয়া

text:
ব্রিটিশ কলাম্বিয়ার রাজধানী হল ভিক্টোরিয়া, এটি কানাডার পনেরতম বৃহৎ মহানগরী, যেটির নামকরন করা হয়েছে রাণী ভিক্টোরিয়ার নামানুসারে যিনি আসল ইউরোপীয় উপনিবেশ প্রতিষ্ঠা করেছিলেন। এই প্রদেশের বৃহত্তম শহরটি হল ভ্যানকুভার, কানাডার তৃতীয় বৃহত্তম মহানগরী এলাকা, পশ্চিম কানাডার বৃহত্তম এবং প্রশান্ত মহাসাগরের উত্তরপশ্চিমের তৃতীয় বৃহত্তম শহর। অক্টোবর ২০১৩-এ, ব্রিটিশ কলাম্বিয়ার আনুমানিক জনসংখ্যা ছিল ৪.৬ মিলিয়ন (যাদের মধ্যে ২.৫ মিলিয়ন ছিল গ্রেটার ভ্যানকুভারে)।
ব্রিটিশ কলাম্বিয়ার অর্থনীতি বিচিত্র প্রকৃতির, সেবা উৎপাদন খাত প্রদেশটির জিডিপিতে সর্বাধিক ভূমিকা রাখে। এটি দুটি আন্তর্মহাদেশীয় রেলওয়ের শেষ প্রান্ত, এবং ২৭টি মেরিন কার্গো ও যাত্রীবাহী টার্মিনালের স্থল। যদিও এই প্রদেশের বিশাল ভূ-পৃষ্ঠের মাত্র ৫% এরও কম জমি আবাদী (অর্থাৎ চাষাবাদের যোগ্য), প্রদেশটি কৃষিভিত্তিক সমৃদ্ধ (বিশেষতঃ ফ্রেজার এবং ওকানগাঁও উপত্যকায়) কারণ উপকূলের কাছে মৃদু আবহাওয়া এবং নির্দিষ্ট আশ্রয়স্থলে দক্ষিণ উপত্যকা অবস্থিত।
এখানকার জলবায়ু বাইরে বিনোদন ও পর্যটনে ব্যাপকভাবে উৎসাহ যোগায়, যদিও এর অর্থনৈতিক মূলধনের দীর্ঘ সময় ধরে প্রধান অবলম্বন সম্পদ নিষ্কাশন, মূলত লগিং, চাষ এবং খনি আহরন। ভ্যানকুভার, প্রদেশের বৃহত্তম শহর, অনেক পশ্চিমা-ভিত্তিক প্রাকৃতিক সম্পদ আহরন সংস্থাগুলির সদর দপ্তর রয়েছে এখানে। এটি জাতীয় গড় আয় এবং মাথাপিছু আয় বৃদ্ধিতে ভূমিকা পালন করে। যখন ব্রিটিশ কলাম্বিয়া উপকূল ও দক্ষিণ-কেন্দ্রীয় অংশে হালকা আবহাওয়া বিরাজমান, প্রদেশটির অধিকাংশ জায়গায় কানাডার অন্যান্য স্থানের মতোই বরফ-ঠান্ডা আবহাওয়া পরিলক্ষিত হয়। উত্তর অভ্যন্তর অঞ্চলে সাবআর্কটিক জলবায়ু বিরাজ করে ফলে, সেখানে শীতকাল খুব ঠান্ডা হয়। ভ্যানকুভারের জলবায়ু বেশিরভাগ কানাডিয়ান শহরগুলির শীতল জলবায়ুর মতোই, জানুয়ারিতে রাতের বেলার তাপমাত্রা গড় হিসাবে হিমাঙ্কের উপরে থাকে।


title: শরৎচন্দ্র চট্টোপাধ্যায়

text: শরৎচন্দ্র চট্টোপাধ্যায় (১৫ সেপ্টেম্বর ১৮৭৬ - ১৬ জানুয়ারি ১৯৩৮) ছিলেন একজন বাঙালি লেখক, ঔপন্যাসিক, ও গল্পকার। তিনি দক্ষিণ এশিয়ার অন্যতম জনপ্রিয় এবং বাংলা ভাষার সবচেয়ে জনপ্রিয় কথাসাহিত্যিক। তাঁর অনেক উপন্যাস ভারতবর্ষের প্রধান ভাষাগুলোতে অনূদিত হয়েছে। "বড়দিদি" (১৯১৩), "পল্লীসমাজ" (১৯১৬), "দেবদাস" (১৯১৭), "চরিত্রহীন" (১৯১৭), "শ্রীকান্ত" (চারখণ্ডে ১৯১৭-১৯৩৩), দত্তা ("১৯১৮"), "গৃহদাহ" (১৯২০), "পথের দাবী" (১৯২৬), "পরিণীতা" (১৯১৪), "শেষ প্রশ্ন" (১৯৩১) ইত্যাদি শরৎচন্দ্র রচিত বিখ্যাত উপন্যাস। বাংলা সাহিত্যের ইতিহাসে অপ্রতিদ্বন্দ্বী জনপ্রিয়তার দরুন তিনি 'অপরাজেয় কথাশিল্পী' নামে খ্যাত।


title: রবীন্দ্রনাথ ঠাকুর

text: রবীন্দ্রনাথ ঠাকুর মোট তেরোটি উপন্যাস রচনা করেছিলেন। এগুলি হল: "বৌ-ঠাকুরাণীর হাট" (১৮৮৩), "রাজর্ষি" (১৮৮৭), "চোখের বালি" (১৯০৩), "নৌকাডুবি" (১৯০৬), "প্রজাপতির নির্বন্ধ" (১৯০৮), "গোরা" (১৯১০), "ঘরে বাইরে" (১৯১৬), "চতুরঙ্গ" (১৯১৬), "যোগাযোগ" (১৯২৯), "শেষের কবিতা" (১৯২৯), "দুই বোন" (১৯৩৩), "মালঞ্চ" (১৯৩৪) ও "চার অধ্যায়" (১৯৩৪)। "বৌ-ঠাকুরাণীর হাট" ও "রাজর্ষি" ঐতিহাসিক উপন্যাস। এদুটি রবীন্দ্রনাথের প্রথম উপন্যাস রচনার প্রচেষ্টা। এরপর থেকে ছোটগল্পের মতো তাঁর উপন্যাসগুলিও মাসিকপত্রের চাহিদা অনুযায়ী "নবপর্যায় বঙ্গদর্শন", "প্রবাসী", "সবুজ পত্র", "বিচিত্রা" প্রভৃতি পত্রিকায় ধারাবাহিকভাবে প্রকাশিত হয়।


title: সেলমা লাগেরলফ

text: লাগেরলফের অন্য বিখ্যাত উপন্যাসের নাম "এডভেঞ্চার অফ নিল্‌স" যা মূলত রূপকথাধর্মী। মিশর ভ্রমণের প্রভাব পড়েছিল এই বইটিতে। তার সাহিত্য মূলত সুয়েডীয় লোককাহিনীর উপর ভিত্তি করে রচিত যার বিশেষ আকর্ষণীয় দিক হল বাস্তবতা এবং নির্মল বিশুদ্ধতা। তার সাহিত্যের চরিত্রগুলোকে বেশ সাধারণ বলে মনে হয়, অর্থাৎ চরিত্রগুলো তাদের কাজের ক্ষেত্রে অনেকটাই সাদামাটা। তিনি খারাপের উপর ভালোর বিজয় দেখাতে পছন্দ করতেন। কোন ঘটনার বর্ণনামূলক বহিঃপ্রকাশে তিনি যেকোন সুয়েডীয় সাহিত্যিককে ছাড়িয়ে যেতে সক্ষম।


title: সৈয়দ শামসুল হক

text: ঢাকা বিশ্ববিদ্যালয়ে পড়াকালীন ১৯৫৬ সালে প্রথম উপন্যাস "দেয়ালের দেশ" প্রকাশিত হয়। তার রচিত "এক মহিলার ছবি" (১৯৬১), "অনুপম দিন" (১৯৬২), "সীমানা ছাড়িয়ে (১৯৬৪)" উপন্যাসগুলো জনপ্রিয়তা লাভ করে। ষাটের দশকে তার রচিত উপন্যাসগুলো "পূর্বাণী" পত্রিকায় ঈদসংখ্যায় প্রকাশিত হত। তার রচিত "খেলারাম খেলে যা" উপন্যাসকে অনেকে যৌনআশ্রিত বলে আখ্যা দেন। তিনি উপন্যাসের ভূমিকায় এই উপন্যাসকে 'এদেশের সবচেয়ে ভুল বোঝা উপন্যাস' হিসেবে অভিহিত করেছেন।


title: ফণীশ্বরনাথ রেণু

text: তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীন মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।


title: প্রবোধকুমার সান্যাল

text: ইংরেজি ফরোয়ার্ড ও বাংলায় বাংলার কথা পত্রিকার লেখক ছিলেন। তার উপন্যাস ‘মহাপ্রস্থানের পথে’ পাঠ করার পর স্বয়ং রবীন্দ্রনাথ ঠাকুর বলেছিলেন ‘"তোমার ভাষা পাঠকের মনকে রাস্তায় বের করে আনে"’। প্রায় দেড়শত গ্রন্থের রচয়িতা প্রবোধকুমারের বিখ্যাত বইগুলি হল: নদ ও নদী, শ্যামলীর স্বপ্ন, উত্তর কাল, দেবতাত্মা হিমালয়, উত্তর হিমালয় চরিত, রাশিয়ার ডায়েরী, উত্তর কাল, হাসুবানু, জলকল্লোল, পরিব্রাজকের ডায়রী, পর্যটকের পত্র, বনস্পতির বৈঠক ইত্যাদি।  তাঁর কাহিনী অবলম্বনে বহু সফল চলচ্চিত্র নির্মিত হয়েছে। তাদের মধ্যে রয়েছে, কাঁচ কাটা হীরে, পুষ্পধনু, প্রিয় বান্ধবী ইত্যাদি। তার শ্রেষ্ঠ রচনা 'মহাপ্রস্থানের পথে' চলচ্চিত্রায়িত হয় ১৯৫২ সালে নিউ থিয়েটার্স এর সৌজন্যে। পরিচালক ছিলেন কার্তিক চট্টোপাধ্যায়। এই সিনেমাটি হিন্দিতে যাত্রিক নামে বের হয়।


title: প্রফুল্ল রায়

text:
প্রফুল্ল রায় এর উদ্বাস্তু জীবনকেন্দ্রিক যে সমস্ত উপন্যাসগুলি রচিত সেগুলি হল ‘কেয়াপাতার নৌকা’ (২০০৩), ‘শতধারায় বয়ে যায়’ (২০০৮), ‘উত্তাল সময়ের ইতিকথা’ (২০১৪), ‘নোনা জল মিঠে মাটি’ (বাং ১৩৬৬)। ‘কেয়াপাতার নৌকা’, ‘শতধারায় বয়ে যায়’, ‘উত্তাল সময়ের ইতিকথা’ আকারে এবং নামে আলাদা হলেও আসলে তিনটি উপন্যাস মিলেই একটি উপন্যাস, ‘কেয়াপাতার নৌকো’র পরবর্তী খণ্ড ‘শতধারায় বয়ে যায়’ এবং তারও পরবর্তী খণ্ড ‘উত্তাল সময়ের ইতিকথা’। তিনটি উপন্যাসই আকারে মহাকাব্যিক।
অসামান্য ক্ষমতা সম্পন্ন এইঔপন্যাসিক সারা জীবন জুড়ে পুরস্কারও পেয়েছেন প্রচুর। 'সিন্ধু পারের পাখি'র জন্য ১৯৮৫ তে 'বঙ্কিম পুরস্কার', 'ক্রান্তিকাল' উপন্যাসের জন্য ২০০৩ এ পেয়েছেন 'সাহিত্য অকাদেমি' পুরস্কার, এছাড়াও 'রামকুমার ভুয়ালকা', পাবলিশার্স এন্ড বুক সেলার্স গিল্ড এর 'লাইফ টাইম অ্যাচিভমেন্ট', 'শরৎস্মৃতি', 'বি কে জে এ' ইত্যাদি সম্মানে ভূষিত হয়েছেন। তার গল্প উপন্যাস অবলম্বনে রচিত হয়েছে ৪৫টির মতো টেলিফিল্ম, টেলি-ধারাবাহিক, ফিচার-ফিল্ম। 'মোহনার দিকে' অবলম্বনে 'মোহনার দিকে' (১৯৮৪), 'আদমি আউ আউরত' (১৯৮৪), 'একান্ত আপন'(১৯৮৭), 'চরাচর'(১৯৯৪), 'টার্গেট' (১৯৯৭),'মন্দ মেয়ের উপাখ্যান' (২০০৩), 'ক্রান্তিকাল'(২০০৫) ইত্যাদি উল্ল্যেখযোগ্য। 'মন্দ মেয়ের উপাখ্যান 'Best ASEAN film Award', 'Netpac Award', ও 'Golden Lotus Award'পায়। 'ক্রান্তিকাল' পায় 'Indian compitional Special Mention' পুরস্কার।


title: উপন্যাস

text: জাতীয় জীবনের গুরুত্বপূর্ণ কোনো ঐতিহাসিক ঘটনা বা চরিত্রের আশ্রয়ে যখন কোনো উপন্যাস রচিত হয় তখন তাকে ঐতিহাসিক উপন্যাস বলে। ঐতিহাসিক উপন্যাসে লেখক নতুন নতুন ঘটনা বা চরিত্র সৃজন করে কাহিনিতে গতিময়তা ও প্রাণসঞ্চার করতে পারেন কিন্তু ঐতিহাসিক সত্য থেকে বিচ্যুত হতে পারেন না। বঙ্কিমচন্দ্রের ‘রাজসিংহ’, রাখালদাস বন্দ্যোপাধ্যায়ের ‘ধর্মপাল’, মীর মশাররফ হোসেনের ‘বিষাদ-সিন্ধু’, সত্যেন সেনের ‘অভিশপ্ত নগরী’ ঐতিহাসিক উপন্যাস বলে বিবেচিত। রুশ ভাষায় লিখিত তলস্তয়ের কালজয়ী গ্রন্থ ‘ওয়ার অ্যান্ড পিস’, ভাসিলি ইয়ানের ‘চেঙ্গিস খান’ বিখ্যাত ঐতিহাসিক উপন্যাস।


title: রঙ্গলাল বন্দ্যোপাধ্যায়

text:
তিনি মূলত স্বদেশপ্রেমিক কবিরূপে বিখ্যাত। তাঁর রচিত কাব্যগ্রন্থের মধ্যে উল্লেখযোগ্য "পদ্মিনী উপাখ্যান", "কর্মদেবী" এবং "শূরসুন্দরী"। টডের "অ্যানাল্‌স্ অফ রাজস্থান" থেকে কাহিনীর অংশ নিয়ে তিনি "পদ্মিনী উপাখ্যান" রচনা করেন। তাঁর মৃত্যুর পর স্বদেশী যুগের বিপ্লবীদের মধ্যে পদ্মিনী উপাখ্যানের অংশ -
খুবই বিখ্যাত ছিল। তিনি ১৮৭২ সালে কালিদাসের সংস্কৃত কুমারসম্ভব ও ঋতুসংহারের পদ্যানুবাদ করেছিলেন। একই বছরে প্রকাশিত "নীতিকুসুমাঞ্জলি" তাঁর অপর পুস্তিকা, যা সংস্কৃত নীতি ও তত্ত্বমূলক কবিতার অনুবাদ। ১৮৭৯ খ্রিস্টাব্দে রচিত "কাঞ্চী কাবেরী" কাব্যগ্রন্থ প্রাচীন ওড়িয়া কাব্যের অনুসরণে লিখিত। রঙ্গলাল বন্দ্যোপাধ্যায় 'উৎকল দর্পণ' নামে উড়িয়া ভাষায়ও একটি সংবাদপত্র প্রকাশ করেন। "উৎকল দর্পণ" নামে সংবাদপত্র প্রতিষ্ঠা করেছিলেন। 'উৎকল দর্পণ'-এ তিনি উরিষ্যার পুরাতত্ব ও উড়িয়া ভাষা সম্পর্কে অনেক প্রবন্ধ লিখেছিলেন। তাঁর "কলিকাতা কল্পলতা" গ্রন্থটিই সম্ভবত বাংলা ভাষায় প্রথম কলকাতার পূর্ণাঙ্গ ইতিহাস। ইংরেজি প্রভাবিত বাংলা সাহিত্যের তিনি অন্যতম পথপ্রদর্শক।


title: হরপ্রসাদ শাস্ত্রী

text: ১৯১৬ সালে চর্যাপদের পুঁথি নিয়ে রচিত তাঁর গবেষণাপত্র "হাজার বছরের পুরাণ বাঙ্গালা ভাষায় রচিত বৌদ্ধ গান ও দোঁহা" নামে প্রকাশিত হয়। হরপ্রসাদ অনেক প্রাচীন গ্রন্থ সংগ্রহ করে প্রকাশ করেছিলেন। তিনি বহু গবেষণাপত্রও রচনা করেন। তিনি ছিলেন এক খ্যাতনামা হিস্টোরিওগ্রাফার। স্বীয় কাজের স্বীকৃতিস্বরূপ লাভ করেছিলেন বহু পুরস্কার ও সম্মান। তাঁর বিখ্যাত বইগুলি হল "বাল্মীকির জয়", "মেঘদূত ব্যাখ্যা", "বেণের মেয়ে" (উপন্যাস), "কাঞ্চনমালা" (উপন্যাস), "সচিত্র রামায়ণ", "প্রাচীন বাংলার গৌরব" ও "বৌদ্ধধর্ম"। তাঁর উল্লেখযোগ্য ইংরেজি রচনাগুলি হল "মগধান লিটারেচার", "সংস্কৃত কালচার ইন মডার্ন ইন্ডিয়া" ও "ডিসকভারি অফ লিভিং বুদ্ধিজম ইন বেঙ্গল"।


title: মাদার টেরিজা

text: সমাজতান্ত্রিক শাসনের সময়ে পূর্ব ইউরোপের অনেক দেশেই ধর্মপ্রচার কার্যক্রম নিষিদ্ধ ছিল। কিন্তু ১৯৮০-'র দশকে ইউরোপের সে অংশ তুলনামূলক উদার হয়ে উঠে। এ সময়েই মাদার তেরেসা মিশনারিস অফ চ্যারিটির কাজ পূর্ব ইউরোপ পর্যন্ত ছড়িয়ে দিতে সক্ষম হন। কয়েক ডজন প্রকল্পের মাধ্যমে তার কাজ শুরু হয়েছিল। এ সময় গর্ভপাত এবং বিবাহবিচ্ছেদ-এর বিরুদ্ধে দৃঢ় অবস্থানের কারণে অনেকে তার সমালোচনা করেন। কিন্তু তেরেসা সব সময় বলতেন, "No matter who says what, you should accept it with a smile and do your own work."


title: মাদার টেরিজা

text: ১৯৮২ সালে বৈরুত অবরোধের চূড়ান্ত প্রতিকূল সময়ে মাদার তেরেসা যুদ্ধের একেবারে ফ্রন্ট লাইনের হাসপাতালে আটকে পড়া ৩৭ শিশুকে উদ্ধার করেন। ইসরায়েলী সেনাবাহিনী ও ফিলিস্তিনী গেরিলাদের মধ্যে সাময়িক যুদ্ধ বিরতি ঘটিয়ে পরিবেশ কিছুটা অনুকূলে এনেছিলেন। এই সুযোগেই রেড ক্রসের সহায়তায় যুদ্ধ বিধ্বস্ত অঞ্চলে যান। বিধ্বস্ত হাসপাতালগুলো থেকে কম বয়সের রোগীদের সরিয়ে আনেন।


title: মাদার টেরিজা

text: ১৯৫২ সালে মাদার তেরেসা কলকাতা নগর কর্তৃপক্ষের দেয়া জমিতে মুমূর্ষুদের জন্য প্রথম আশ্রয় ও সেবা কেন্দ্র গড়ে তোলেন। ভারতীয় কর্মকর্তাদের সহায়তায় একটি পরিত্যক্ত হিন্দু মন্দিরকে কালিঘাট হোম ফর দ্য ডাইং-এ রূপান্তরিত করেন। এটি ছিল দরিদ্র্যদের জন্য নির্মীত দাতব্য চিকিৎসা কেন্দ্র। পরবর্তীতে এই কেন্দ্রের নাম পরিবর্তন করে রাখেন নির্মল হৃদয়। এই কেন্দ্রে যারা আশ্রয়ের জন্য আসতেন তাদেরকে চিকিৎসা সুবিধা দেয়া হতো এবং সম্মানের সাথে মৃত্যুবরণের সুযোগ করে দেয়া হয়। এ বিষয় তেরেসা বলেন, "A beautiful death is for people who lived like animals to die like angels — loved and wanted." এর কিছুদিনের মধ্যেই তেরেসা হ্যানসেন রোগে (সাধারণ্যে কুষ্ঠরোগ নামে পরিচিত) আক্রান্তদের জন্য একটি সেবা কেন্দ্র খোলেন যার নাম দেয়া হয় শান্তি নগর। এছাড়া মিশনারিস অফ চ্যারিটির উদ্যোগে কলকাতার বাইরে প্রত্যন্ত অঞ্চলে বেশ কিছু কুষ্ঠরোগ চিকিৎসা কেন্দ্র স্থাপন করা হয়। এই কেন্দ্রগুলোতে ঔষধ, ব্যান্ডেজ ও খাদ্য সুবিধা দেয়া হয়।


title: মাদার টেরিজা

text: ১৯৮৩ সালে পোপ জন পল ২ এর সাথে দেখা করার উদ্দেশ্যে রোম সফরের সময় মাদার তেরেসার প্রথম হার্ট অ্যাটাক হয়। ১৯৮৯ সালে আবার হার্ট অ্যাটাক হওয়ার পর তার দেহে কৃত্রিম পেসমেকার স্থাপন করা হয়। ১৯৯১ সালে মেক্সিকোতে থাকার সময় নিউমোনিয়া হওয়ায় হৃদরোগের আরও অবনতি ঘটে। এই পরিস্থিতিতে তিনি মিশনারিস অফ চ্যারিটির প্রধানের পদ ছেড়ে দেয়ার প্রস্তাব করেন। কিন্তু চ্যারিটির নানরা গোপন ভোটগ্রহণের পর তেরেসাকে প্রধান থাকার অনুরোধ করে। অগত্যা তেরেসা চ্যারিটির প্রধান হিসেবে কাজ চালিয়ে যেতে থাকেন।


title: শামীম শিকদার

text: 'স্ট্রাগলিং ফোর্স' ১৯৮২ সালে নির্মিত হয়েছে বাংলাদেশ সরকারের পররাষ্ট্র মন্ত্রণালয়ে। 'একটি মধুর স্বপ্ন' ভাস্কর্যটি চারুকলা ইনসস্টিটিউটে রাখা আছে যা ১৯৮৩ সালে নির্মিত। আশা ও উদ্দীপনার একটি পাখি নামের ভাস্কর্যটি ঢাকার ফার্মগেটে অবস্থিত মাদার তেরেসা চ্যারিটি হাসপাতালে স্থাপিত হয়েছে ১৯৯৪ সালে। রাষ্ট্রীয় অতিথি ভবন পদ্মায় তার নির্মিত ভাস্কর্য আছে। ঢাকা বিশ্ববিদ্যালয়ের আনোয়ার পাশায় তার নির্মিত অনেক ভাস্কর্য আছে।


title: দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস

text: প্রথম অধ্যায়ে গণমাধ্যমে প্রচারিত টেরিজার ভাবমূর্তি হিচেন্স আলোচনা করেন, বিশেষত ১৯৬৯ সালে বিবিসিতে প্রচারিত তথ্যচিত্র "সামথিং ওয়ান্ডারফুল ফর গড" যা টেরিজাকে পশ্চিমা গণমাধ্যমের পাদপ্রদীপে নিয়ে এসেছিল।"সামথিং ওয়ান্ডারফুল ফর গড-"এ নির্মাতা ম্যালকম ম্যাগারিজ দাবি করেন টেরিজার মৃত্যুপথযাত্রী আলয়ের অন্ধকার কক্ষও যে ক্যামেরা দেখা যাচ্ছে তা একটি অলৌকিক ঘটনা। হিচেন্স তথ্যচিত্রের চিত্রগ্রাহকের উদ্ধৃতি দিয়ে বলেন ম্যাগারিজ যা অলৌকিক ঘটনা বলে দাবি করেছেন তা বস্তুত সাম্প্রতিক ও উন্নত ক্যামেরার ব্যবহারের ফল। হিচেন্স আরও বলেন, কলকাতাকে যেভাবে দারিদ্র্যময় দেখিয়ে 'নরককুণ্ড' বলা হয়েছে তাও সঠিক নয়।


title: তেরেসা ক্লারামুন্ট ক্রিয়াস

text: ১৮৯৩ সালে বার্সেলোনার গ্রান থিয়েটার দেল লিচেউ-এ বোমা বিস্ফোরনের অভিযোগে তাঁকে গ্রেপ্তার করে হয়। এরপর আবারো ১৮৯৬ সালে মন্টেজুঁয়েতে দমনাত্মক পন্থা গ্রহণের অভিযোগে তাঁকে গ্রেপ্তার করা হয়। শেষের অভিযোগে তাঁকে নৃশংসভাবে মারা হয় এবং এই ঘটনা তাঁর সারা জীবনেই একটি চিহ্ন রাখে। যদিও তিনি কোন অপরাধেরই অপরাধী ছিলেন না, তাঁকে ১৮৯৮ সাল পর্যন্ত ইংল্যান্ডে আটক করে রাখা হয়। তিনি "এল প্রোডাক্টর" (প্রযোজক) (১৯০১) ম্যাগাজিনের প্রতিষ্ঠা করেন এবং সক্রিয়ভাবে বিংশ শতাব্দির সামাজিক দাবির সাথে যুক্ত ছিলেন। তিনি "লা ট্রামুন্টানা" ও "লা রেভিস্তা ব্লান্সা" ম্যাগাজিনে অবদান রাখেন এবং ১৯০৭-০৮ সালে "এল রেবিল্ডা" পত্রিকা পরিচালনা করেন।


title: মাদার টেরিজা

text: তেরেসা ইথিওপিয়ার ক্ষুধার্তদের কাছে যেতেন, ভ্রমণ করতেন চেরনোবিল বিকিরণে আক্রান্ত অঞ্চলে। আমেরিকার ভূমিকম্পে আক্রান্তদের মাঝে সেবা পৌঁছে দিতেন। ১৯৯১ সালে তেরেসা প্রথমবারের মত মাতৃভূমি তথা আলবেনিয়াতে ফিরে আসেন। এদেশের তিরানা শহরে একটি "মিশনারিস অফ চ্যারিটি ব্রাদার্স হোম" স্থাপন করেন।


title: মাদার টেরিজার সমালোচনা

text: একজন বিতর্কিত ব্যক্তিত্ব হিসেবে মেরি টেরিজা বোজাঝিউ'র জীবন ও কর্ম, যিনি মাদার টেরিজা বা তেরেসা নামে অধিক পরিচিত, তাঁর মৃত্যুর আগে ও পরে বিশ্বের বিভিন্ন ব্যক্তি, সংস্থা ও একাধিক রাষ্ট্রের সরকার দ্বারা নন্দিত ও নিন্দিত হয়েছে। তাঁর ও তাঁর প্রতিষ্ঠিত দাতব্য ধর্মপ্রচারকদলের ক্রিয়াকলাপ অসংখ্য বিতর্কের জন্ম দিয়েছে। সমালোচকরা দাতব্য ধর্মপ্রচারকদলের সেবার নিম্নমান, বলপূর্বক ধর্মান্তর ও মৃত্যুপথযাত্রীদের খ্রিষ্টধর্মে দীক্ষাদানের নিন্দা জ্ঞাপন করেছে এবং তাদের সাথে উপনিবেশবাদ ও বর্ণবাদের সম্পর্ক পেয়েছে। টেরিজা গণযোগাযোগ মাধ্যমে আলোচিত ছিলেন। অনেক সমালোচক মনে করেন, ক্যাথলিক চার্চ খ্রিষ্টানধর্ম প্রচার ও সমালোচনার মোকাবেলা করতে তেরেসার ভাবমূর্তি ব্যবহার করেছে। বিশ্ববিখ্যাত চিন্তাবিদ জার্মেইন গ্রিয়ার টেরিজাকে 'ধর্মীয় সাম্রাজ্যবাদী' বলে সমালোচনা করেছেন। অনেকে তাকে উন্মত্ত উগ্রবাদী, মৌলবাদী তথা ভণ্ড বলে আখ্যায়িত করে বলেছেন যে তিনি নিজের ধর্মীয় আদর্শ তথা ব্যক্তিগত স্বার্থ চরিতার্থ করতে দুস্থবঞ্চিতদের অস্ত্র হিসেবে ব্যবহার করেছেন।


title: মাদার টেরিজা

text: মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।


title: ক্যানিং মহকুমা

text: ক্যানিং মহকুমার মূল স্থান ক্যানিং একটি সুপ্রাচীন জনপদ যা গড়ে উঠেছিল বড়লাট লর্ড ক্যানিং এর নামানুসারে। মাতলা নদীর তীরে এই জায়গাটি বর্তমানে সুন্দরবনের প্রবেশদ্বার নামে খ্যাত। ভারতবর্ষের তৃতীয় শহর হিসেবে ক্যানিং এ রেলপথ স্থাপন হয় তৎকালীন ক্যানিং বন্দরের সুবিধার্থে ১৮৬২-৬৩ সালে। উল্লেখ্য এ রাজ্যের ইতিহাসে ক্যানিংই ছিল প্রথম পুরশহর। পরে সেই তকমা মুছে যায়। স্বাধীনতার পরে মহকুমা শহর হিসাবে গড়ে উঠলেও পুরসভার তকমা এখনও ফিরে পায়নি এই শহর। লর্ড ক্যানিং এর একটি বাড়ি ক্যানিং শহরে এখোনো বর্তমান। এই বাড়িটি সে যুগের প্রশাসনিক ভবন হিসেবে ব্যবহৃত হতো।


title: কলকাতা

text: ১৯৪৭ সালে ভারত স্বাধীনতা অর্জন করলে ব্রিটিশ বাংলা প্রেসিডেন্সির হিন্দুপ্রধান পশ্চিমাঞ্চল পশ্চিমবঙ্গ নামে ভারতের একটি অঙ্গরাজ্যে পরিণত হয়। কলকাতা এই রাজ্যের রাজধানীর মর্যাদা পায়। এই সময় দেশভাগ-জনিত তীব্র অর্থনৈতিক সংকট ও পূর্ব পাকিস্তান থেকে হিন্দু শরণার্থীদের ব্যাপক হারে পশ্চিমবঙ্গে অনুপ্রবেশ রাজ্যের তথা শহরের অর্থনীতির উপর প্রচণ্ড চাপ সৃষ্টি করে। এই সমস্যার মোকাবিলা করার জন্য পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় একাধিক কার্যকরী উন্নয়ন প্রকল্প গ্রহণ করেন। কলকাতার জনসংখ্যার চাপ কমাতে শহরের উপকণ্ঠে চব্বিশ পরগনায় (অধুনা উত্তর চব্বিশ পরগনা জেলা) লবনহ্রদ (অধুনা বিধাননগর) ও নদিয়া জেলায় কল্যাণী নামে দুটি পরিকল্পিত উপনগরী গড়ে তোলা হয়। কলকাতা বন্দরের সাহায্যার্থে সহযোগী হলদিয়া বন্দর নির্মিত হয়। হুগলি নদীর নাব্যতা রক্ষার জন্য ফারাক্কা বাঁধ নির্মাণের পরিকল্পনাও গৃহীত হয়। তা সত্ত্বেও বিধানচন্দ্রের মৃত্যুর পর ১৯৬০ ও ১৯৭০-এর দশকে ব্যাপক বিদ্যুৎ বিভ্রাট, ধর্মঘট ও জঙ্গী নকশাল আন্দোলনের ফলে শহরের পরিকাঠামো ব্যবস্থা গভীরভাবে ক্ষতিগ্রস্থ হয়। ফলে শহরের অর্থনৈতিক অবক্ষয়ের সূত্রপাত ঘটে। ১৯৭১ সালে বাংলাদেশের স্বাধীনতা যুদ্ধের সময় পূর্ব পাকিস্তানের বহুসংখ্যক মানুষ শরণার্থী হিসাবে কলকাতায় আশ্রয় নিলে শহরের অর্থনীতির উপর প্রচণ্ড চাপ সৃষ্টি হয়।


title: কলকাতার ইতিহাস

text: কলকাতা সর্ববৃহৎ শহর ও প্রধান বন্দর হিসেবে বিরাজমান এ মহানগরীটি ১৯১১ সালের ডিসেম্বর মাস পর্যন্ত ভারতে ব্রিটিশ সাম্রাজ্যের রাজধানী ছিল। পরবর্তীকালে এটা অবিভক্ত বাংলা প্রদেশের রাজধানী হয়। শুধুমাত্র লন্ডনের পরই দ্বিতীয় স্থানে অবস্থিত এটাকে ‘সাম্রাজ্যের দ্বিতীয় নগর’ হিসেবে বিবেচনা করা হতো। এর নিজস্ব মার্জিত ঔপনিবেশিক স্থাপত্যের জন্য কলকাতাকে ‘প্রাসাদ নগরী’ও বলা হতো। বঙ্গোপসাগর থেকে প্রায় ১৩৮ কিলোমিটার উত্তর দিকে হুগলি (ভাগীরথী) নদীর বাম (পূর্ব) তীরে অবস্থিত এটি অন্য তিন দিকে থেকে চব্বিশ পরগণা জেলা দ্বারা বেষ্টিত।


title: ক্যান্ডি (শ্রীলঙ্কা)

text: ক্যান্ডি ( "Maha nuwara", উচ্চারণ ; , উচ্চারণ ) শ্রীলঙ্কার মধ্যাঞ্চলে অবস্থিত অন্যতম বৃহত্তম শহর। মধ্যপ্রদেশে এর অবস্থান। রাজধানী কলম্বোর পর দেশের দ্বিতীয় বৃহত্তম শহর এটি। শহরটি শ্রীলঙ্কার প্রাচীন রাজাদের সর্বশেষ রাজধানী ছিল। চা উৎপাদনকারী অঞ্চল হিসেবে পাহাড়ের পাদদেশে এ শহরটি গড়ে উঠেছে। প্রশাসনিক ও ধর্মীয় কারণে এ শহরের সবিশেষ পরিচিতি রয়েছে। এছাড়াও মধ্যপ্রদেশের রাজধানী ক্যান্ডি। বিশ্বের বৌদ্ধধর্মাবলম্বীদের কাছে অন্যতম তীর্থস্থান হিসেবে পরিচিত এ শহরে টুথ রেলিক (শ্রী দালাদা মালিগায়া) মন্দির রয়েছে। ১৯৮৮ সালে ইউনেস্কো কর্তৃক বিশ্ব ঐতিহ্যবাহী স্থানের মর্যাদা লাভ করেছে এটি।


title: কলকাতা

text: কলকাতা (ইংরেজি: Kolkata; আদি নাম: কলিকাতা; পুরনো ইংরেজি নাম: Calcutta) হল ভারতের পূর্বাঞ্চলীয় রাজ্য পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক) ৬০ থেকে ১৫০ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পরেই।


title: চৌরঙ্গী রোড

text: কলকাতার চৌরঙ্গী এলাকায় অবস্থিত চৌরঙ্গি রোড, কলকাতা শহরের লোয়ার সার্কুলার রোডের পাশে এসপ্ল্যানেডের দক্ষিণ প্রান্ত থেকে পূর্বদিকে প্রসারিত সড়ক। ভারতের পশ্চিমবঙ্গ রাজ্যের রাজধানী কলকাতা মহানগরীর সর্বাধিক গুরুত্বপূর্ণ রাস্তা। ভারতবর্ষের প্রথম প্রধানমন্ত্রী জওহরলাল নেহেরুর মৃত্যুর পরে এটি আনুষ্ঠানিকভাবে জওহরলাল নেহেরু রোড নামে নামকরণ করা হয়, তবে আসল নাম চৌরঙ্গী রোড সাধারণত ব্যবহার করা হয়।


title: কলকাতার পর্যটক আকর্ষণ

text: দিল্লি এবং মুম্বাইয়ের পর কলকাতা (আগে যা কলিকাতা নামে পরিচিত ছিল ) ভারতের তৃতীয় বৃহত্তম মহানগর। ব্রিটিশ ঔপনিবেশিক যুগে অর্থাৎ ১৭০০ খ্রিস্টাব্দ থেকে ১৯১২ খ্রিস্টাব্দ অব্দি কলকাতা ব্রিটিশ ভারতের রাজধানী ছিল। ১৮৫০'র দশকে কলকাতায় ব্রিটিশ কোম্পানি'র তত্ত্বাবধানে বিরাট সংখ্যক নির্মাণকার্য সম্পাদিত হয়। এই সময়ে গড়ে উঠা নির্মাণকার্যগুলি বিশেষভাবে নব্য গোথিক, বারোক, নিও ক্লাসিক এবং প্রাচ্য নির্মাণ ধারার দ্বারা প্রভাবিত ছিল। সেই সময় যখন উত্তর ভারতের অধিকাংশ বড় শহরের নির্মাণকার্যে মিনিমালিজম'র গভীর ছাপ পরিলক্ষিত হয় কলকাতায় এক ভিন্ন স্থাপত্যশৈলী গড়ে উঠে যা অধিকাংশ ক্ষেত্রেই ব্রিটিশ, পর্তুগিজ এবং ফরাসি স্থাপত্যশৈলীর দ্বারা প্রভাবিত। আজ এই কাঠামোগুলোর অধিকাংশই সঠিক যত্নের অভাবে ধুঁকছে। যদিও এদের মধ্যে কিছু উল্লেখযোগ্য কাঠামোগুলোকে প্রতিনিয়ত সংস্কারের মাধ্যমে ঐতিহ্য ভবন হিসেবে ঘোষণা করা হয়েছে। কলকাতার এই কাঠামোগুলোকে সংরক্ষণের প্রচেষ্টা যে করা হচ্ছে না তা নয়। কিন্তু প্রায়ই মামলা, ভাড়াটে সমস্যা, মালিকানা বিরোধ, পুরাতন টেন্যান্সার আইন এবং তহবিলের অভাবের দরুন সংরক্ষণ কার্য বাস্তবায়িত হয়ে ওঠে না।


title: পর্তুগীজ ভারত

text: ১৪৯৮ সালে ভারতবর্ষে পর্তুগিজরা আসে। ২০শে মে, ১৪৯৮ সালে পর্তুগীজ নাবিক ভাস্কো ডা গামার নেতৃত্বে পর্তুগিজ জাহাজ বহর কালিকটের (বর্তমান কোজিকোড়ে) কাপ্পাড় এলাকাতে অবতরন করে। ১৫০৫ সালে পর্তুগিজ ভারতের সরকার গঠিত হয়। পর্তুগিজ শাসকদের ভাইসরয় উপাধিতে ডাকা হত। ভারতবর্ষে নিযুক্ত প্রথম ভাইসরয়ের নাম ফ্রান্সিসকো দ্য আলমেইদা। ভারতবর্ষে পর্তুগীজ শাসনের কেন্দ্র বিন্দু ছিল কোচি। ১৭৫২ সাল পর্যন্ত ভারত মহাসাগরের সকল পর্তুগীজ অভিযান এই কোচি থেকেই পরিচালিত হত।


title: ভারতের নামসমূহ

text:
২। ভারত: এ নামটি বিভিন্ন প্রাচীন সংস্কৃত পুরাণ থেকে এসেছে। যেমন, বায়ু পুরাণে নামটি পাওয়া যায়।
ভারত মূলত দেবতা ‘অগ্নি’র একটি নাম। ঋগ্বেদে ভারতী হিসেবে এখানকার অধিবাসীদের, বিশেষ করে যারা দশ-রাজার যুদ্ধে অংশগ্রহণ করেছিল, বুঝানো হয়েছে।
মহাভারতে ভারতের রাজ্যকে বলা হয় ভারতবর্ষ। ভগবত পুরাণে ভারত শব্দটি জাত ভারতের নাম থেকে এসেছে বলে বর্ণিত।
ইংরেজিতে ইন্ডিয়া (India,) কথাটি সিন্ধু নদের আদি ফার্সি নাম হিন্দু থেকে। প্রাচীন গ্রিকরা ভারতীয়দের বলত ইন্দোই (Ινδοί), বা ‘ইন্দাস’ (সিন্ধু) নদী অববাহিকার অধিবাসী। ‘ইন্দাস’ নাম থেকেই ‘ইন্ডিয়া’ নামটির উতপত্তি।


title: কলকাতার জাতিগত সম্প্রদায়

text:
প্রাচীন কাল থেকে ভারতে বাণিজ্য করার জন্য আর্মেনীয়রা ব্যাকট্রিয়া মাধ্যমে স্থলভাগে পথ অনুসরণ করে। তারা "ভারতবর্ষের বাণিজ্য রাজপুত্র" নামে পরিচিত ছিল, এবং কিছু আর্মেনীয়রা সম্রাট আকবরের আদালতে বসতি স্থাপন করেছিল। অবশেষে আর্মেনিয়রা শ্রীরামপুরে এবং কলকাতায় বসতি স্থাপন করে, কল্পনানুসারে কাজ চর্নক এর আমন্ত্রণে।
তিব্বতীরা প্রাথমিকভাবে কলকাতায় আসে প্রতি শীতকালীন সময়ে, ভুটিয়াসদ ও আফগানদের (স্থানীয়ভাবে কাবুলিওয়াল্লা নামে পরিচিত) সাতে মশলা ও ফল বিক্রি করে। ১৯৫১ সালের পর কলকাতয় বেশ কয়েকটি তিব্বতী বাস করতেন যারা সিকিম-তিব্বত সীমান্তে হয়ে কলকাতায় আসেন।


title: বাঁকুড়া জেলার ইতিহাস

text: আদিমল্ল ৩৩ বছর লাউগ্রাম শাসন করেন এবং বাগদি রাজা নামে অভিহিত হন। তাঁর পুত্র জয়মল্ল রাজা হয়ে পদমপুর আক্রমণ করে দুর্গ অধিকার করেন। জয়মল্ল তাঁর রাজ্যের বিস্তৃতি ঘটিয়ে বিষ্ণুপুরে রাজধানী সরিয়ে আনেন। পরবর্তী রাজারাও রাজ্যবিস্তারে মন দিয়েছিলেন। এঁদের মধ্যে উল্লেখযোগ্য হলেন চতুর্থ রাজা কালুমল্ল, ষষ্ঠ রাজা কাউমল্ল ও সপ্তম রাজা ঝাউমল্ল। অষ্টম রাজা সুরমল্ল উত্তর মেদিনীপুরের বাগড়ির রাজাকে পরাজিত করেছিলেন। তাঁর পরে আরও ৪০ জন বিষ্ণুপুর শাসন করেন। এঁরা সকলেই মল্ল বা মল্লবনিনাথ নামে পরিচিত ছিলেন। এই রাজাদের পারিবারিক নথি থেকে জানা যায়, এঁরা বিদেশি শাসনের অধীনতাপাশ থেকে মুক্ত ছিলেন।


title: গোয়ালপাড়া জেলা

text: সেই প্রাচীনকালে ব্রহ্মপাল (আঃ ৯৯০-১০১০) কামরূপের রাজা হন ও পালবংশের পত্তন করেন। অবশ্য ব্রহ্মপালের আগে বহু বংশের বহু রাজাই এই অঞ্চলগুলিতে বা কামরূপে রাজত্ব করেছিলেন। ব্রহ্মপালের পরে ক্রমে রত্নপাল (আঃ ১০১০-১০৪০), ইন্দ্রপাল (১০৪০-১০৬৫), গোপাল (১০৬৫-১০৮০), হর্ষপাল (১০৮০-১০৯৫), ও ধর্মপাল (১০৯৫-১১২০) কামরূপর রাজা হন। রত্নপালের সময় রাজ্যের পশ্চিম অংশে ``গাল্লিটিপ্পক`` বিষয়ে মহামাণ্ডলিক ছিলেন ঈশ্বরঘোষ এবং ঈশ্বরঘোষের তাম্রলিপিতে ``গাল্লিটিপ্পক`` বিষয়র উল্লেখ আছে। ধর্মপাল রাজা হয়ে রাজধানী প্রাগজ্যোতিষপুর থেকে কামরূপ নগর স্থানান্তরিত করেন এবং তখনকার কামরূপ নগর হয়তো বর্তমানের উত্তর গুয়াহাটি। ধর্মপাল `কামরূপ নগর` রাজধানীর থেকে শাসন করতেন এবং সেখান থেকেই সেই ঈশ্বরঘোষের তাম্রলিপিতে থাকা `গাল্লিটিপ্পকই` পরবর্তীকালে গোয়ালপাড়া হয়।


title: পাল সাম্রাজ্য

text: নারায়ণপালের পুত্র রাজ্যপাল অন্তত ১২ বছর রাজত্ব করেছিলেন। তিনি কয়েকটি জনসেবামূলক প্রতিষ্ঠান ও সুদৃশ্য মন্দির নির্মাণ করান। তাঁর পুত্র দ্বিতীয় গোপাল কয়েক বছর রাজত্ব করার পরই বাংলার উপর থেকে আধিপত্য হারান এবং তারপর শুধুমাত্র বিহার অঞ্চল শাসন করেন। পরবর্তী রাজা দ্বিতীয় বিগ্রহপালকে চান্দেল ও কলচুরি আক্রমণ সহ্য করতে হয়। তাঁর রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্য বিভাজিত হয়ে যায়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশ এই রাজ্যটি শাসন করেছিল। কম্বোজ পাল রাজবংশ গৌড় রাজ্যটি (পশ্চিম ও উত্তর বাংলা) শাসন করত। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎসটি অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন।


title: কীর্ত্তিনাথ শেখর

text: কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা পৃথ্বীনাথ শেখরের পুত্র ছিলেন। তিনি ৯২৫ খ্রিস্টাব্দ হতে ৯৫০ খ্রিস্টাব্দ পর্য্যন্ত রাজ্য শাসন করেন। তিনি পঞ্চকোট পাহাড়ের পাদদেশে পরিখা পরিবেষ্টিত সুবিশাল গড় পঞ্চকোট দুর্গ নির্মাণ করেন, যা বর্তমানে ধ্বংসস্তূপে পরিণত হয়েছে। অভয়নাথ শেখর নামক তাঁর এক পুত্র ছিল।


title: দেলি সালতানাত

text: বিপ্লব ও স্বাধীনতার পরও সালতানাত টিকে রয়েছে। তবে এর কোনো রাজনৈতিক কর্তৃত্ব নেই। "নতুন ধারার যুগ" বলে পরিচিত যুগে প্রবেশের পর সুলতান আজমি পেরকাসা আলম আলহাজ ১৯৬৭ থেকে ১৯৯৮ খ্রিষ্টাব্দ পর্যন্ত সিংহাসনে ছিলেন। সুলতান ১৯৯৮ খ্রিষ্টাব্দের ৫ মে থেকে সুলতান ওতেমান মাহমুদ পেরকাসা আলম সুলতান হন। তিনি ইন্দোনেশিয়ার সেনাবাহিনীতে একজন লেফটেন্যান্ট কর্নেল ছিলেন। ২০০৫ খ্রিষ্টাব্দের ২১ জুলাই আচেহর মালিকুস সালেহ বিমানবন্দরে বিমান বিধ্বস্ত হয়ে তিনি মারা যান। ২২ জুলাই যুবরাজ সিংহাসনে বসেন এবং সুলতান মাহমুদ লামানজিজি পেরকাসা আলম উপাধিধারণ করেন।লাবুহান দেলি, লাংকাত, সুকা পিরিং, বুলুহ চিনা, দেনাই, সেরবাজাদি এবং সুমাত্রা দ্বীপের পূর্ব উপকূলের অন্যান্য কিছু অঞ্চল দেলি সালতানাতের অংশ। ১৮৫৪ খ্রিষ্টাব্দে আচেহ সালতানাত নিয়ন্ত্রণ পুনরায় লাভ করলে আচেহর নিয়ন্ত্রণে দেলি স্বাধীনতা ঘোষণা করে। রোকান থেকে দক্ষিণে তামিয়াঙের সীমান্ত পর্যন্ত এর সীমানা নির্ধারিত হয়।


title: কামরূপ রাজ্য

text: ভাস্করবর্মণের কোনো উত্তরাধিকারী ছাড়াই মৃত্যুর পর রাজ্যের শাসন দীর্ঘসময়ের অভ্যন্তরীণ কলহ এবং রাজনৈতিক বিবাদের পর আদিবাসী গোষ্ঠীর ম্লেচ্ছার (অথবা ম্লেছ) সলস্থম্ভের (৬৫৫-৬৭০ খ্রীঃ) অধীনে চলে যায়। এই বংশের রাজধানী ছিল হডপেশ্বর-এ, যা বর্তমান তেজপুরের নিকটবর্তী দহ্ পর্বতিয় হিসেবে চিহ্ণিত করা হয়। এই বংশ সম্পর্কে খুব বেশি তথ্য পাওয়া যায়না। এই ধারার সর্বশেষ শাসক ছিলেন ত্যাগ সিংহ (৮৯০-৯০০)।


title: কামতা রাজ্য

text: খেন রাজবংশ তাঁদের রাজধানী কামতাপুর বা গোসানীমারীর (বর্তমান কোচবিহার জেলায়) থেকে শাসন করত। শেষ রাজা নীলাম্বর (১৪৮০-১৪৯৮) রাজ্য বাড়িয়ে বর্তমান পশ্চিম বঙ্গের কোচবিহার জেলা, অসমের অবিভক্ত কামরূপ ও দরং জেলা, এবং বাংলাদেশের উত্তর ময়মনসিংহ ও দিনাজপুর জেলার পূর্ব অংশ অন্তর্ভুক্ত করেছিলেন।


title: দক্ষিণ ভারতের ইতিহাস

text: প্রাচীন কাল থেকে যে তিনটি রাজবংশ দক্ষিণ ভারত শাসন করে এসেছে তাদের মধ্যে চোল রাজবংশ অন্যতম। খ্রিষ্টের জন্মের অব্যবহিত পরবর্তী কয়েক শতাব্দীকালে চোলদের সর্বাপেক্ষা প্রসিদ্ধ রাজা ছিলেন কারিকল চোল। তিনি পাণ্ড্য ও চেরদের পরাভূত করে নিজ আধিপত্য কায়েম করেন। অবশ্য চতুর্থ শতাব্দী থেকে চোল রাজ্যের পতন শুরু হয়। এই সময় অন্ধ্র দেশ থেকে কলভ্ররা নেমে এসে প্রতিষ্ঠিত রাজ্যগুলিকে দখল করে নেয় এবং পরবর্তী ৩০০ বছর দক্ষিণ ভারতের প্রায় সমগ্র অঞ্চল শাসন করে।


title: লক্ষ্মণসেন

text: লক্ষ্মণ সেন মধ্যযুগীয় বাংলার সেন রাজবংশের চতুর্থ রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তাঁর পূর্বসূরী ছিলেন তাঁর পিতা বল্লাল সেন। লক্ষ্মন সেন তাঁর রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), এবং কাশী পর্যন্ত বিস্তৃত করেন। ১২০৬ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড়ের পতন হয়। লক্ষণ সেন পূর্ব বঙ্গের বিক্রমপুরে পালিয়ে যান এবং পূর্ব বঙ্গে রাজত্ব করতে থাকেন। সাহিত্যেকর্মে তার উৎসাহ ছিল। তিনি তার বাবা বল্লাল সেনের অসম্পূর্ণ গ্রন্থ ‘অদ্ভুত সাগর’ সমাপ্ত করেন।


title: টিপু সুলতান

text: দক্ষিণ ভারতের মহীশূর রাজ্যের শাসক ছিলেন টিপু সুলতান ৷ পিতা হায়দার আলী মহীশূর রাজ্যের সেনাপতি ছিলেন ৷ শ্রীরঙ্গপত্তনম গ্রামে কাবেরী নদীর একটি ব-দ্বীপে নির্মিত একটি দূর্গ থেকে রাজ্য শাসন করতেন৷ বর্তমানে শ্রীরঙ্গপত্তনম গ্রাম দক্ষিণ ভারতের কর্ণাটক রাজ্যের মান্ডিয়া জেলার অন্তর্গত৷ ব্রিটিশ ইস্ট ইন্ডিয়া কোম্পানীর সঙ্গে যুদ্ধে ১৭৯৯ খ্রিস্টাব্দে নিহত হন। টিপুর এক সেনাপতি মীর সাদিক বিশ্বাসঘাতকতা করে ব্রিটিশদের সঙ্গে হাত মেলান৷ পরে তার পরিবারের লোকজনকে ভেলোরের দূর্গে বন্দী করে রাখে ব্রিটিশ শাসকরা৷


title: গ্যাস্ট্রিক

text: গ্যাস্ট্রিক, যা সংক্রামক ডায়রিয়া নামেও পরিচিত, এটি “গ্যাস্ট্রোইনটেস্টাইনাল ট্র্যাক্টের” প্রদাহ যা পাকস্থলী এবং ক্ষুদ্রান্ত্রের সাথে জড়িত। গ্যাস্ট্রিকের লক্ষণগুলির মধ্যে ডায়রিয়া, বমি ও পেটে ব্যথা থাকতে পারে। এমনকি জ্বর, শক্তির অভাব এবং পানিশূন্যতা ঘটতে পারে। এটি সাধারণত দুই সপ্তাহের কম সময় থাকে। এটি "পাকস্থলীর ফ্লু" নামে অভিহিত হলেও এটি ইনফ্লুয়েঞ্জার সাথে সম্পর্কিত নয়।


title: উত্তর-রতিক্রিয়া বিষণ্ণতা

text: এই রকম পরিস্থিতির কথা সর্বপ্রথম গ্রিক চিকিৎসক গ্যালেন উল্লেখ করেন, তিনি লিখেন, "মোরগ এবং নারী ব্যতীত প্রতিটি প্রাণীই রতিক্রিয়ার পর বিষন্ন থাকে।" দার্শনিক স্পিনোজা তার "ট্রাকটাস ডি ইনটেলেকটুস এমানডেসিওনেতে" লিখেছেন, " যৌন সঙ্গমের সময়টিতে, মন একপ্রকার যৌন উত্তেজনায় আচ্ছন্ন হয়ে পরে। সেসময় কোনো ভাবনাই আর সে উত্তেজনাকে বাধাগ্রস্থ করতে পারে না। কিন্তু চরম উত্তেজনার সমাপ্তির পরেই শরীর দুঃখভারাক্রান্তে আচ্ছন্ন হয়ে যায়। যদি সম্পুর্ণভাবে আচ্ছন্ন নাও বা হয়, তবুও তা ব্যাপকহারে মনকে দ্বিধাগ্রস্ত এবং নিস্তেজ করে দেয়।" নারীতে এপরিস্থিতি কেমন হবে তা জানার জন্য যুক্তরাজ্যে নারী যমজদের উপর একটি গবেষণা করা হয়। সেখানে দেখা যায় ৩.৭ শতাংশ সাম্প্রতিক সময়ে এবং ৭.৭ শতাংশ দীর্ঘসময় ধরে উত্তর রতিক্রিয়া বিষন্নতায় ভুগছেন।


title: সাধারণ পূর্বপুরুষ ও বিবর্তনের প্রমাণ

text: সমরূপ গবেষণা থেকে দেখা গিয়েছে পলিসাইক্লিক এরোমেটিক হাইড্রোকার্বন (সংক্ষেপে পিএএইচ) (কয়লা তেল গ্যাসোলিন, তামাক কাঠ পোড়ালে এই যোগ উৎপন্ন হয়) ভার্জিনিয়ার পোস্টমাউথের এলিযাবেথ নদীকে দুষিত করে। আটলান্টিক কিল্লিফিশ ("ফানডুলাস হেটারোক্লিটাস") পলিসাইক্লিক এরোমেটিক হাইড্রোকার্বনের বিরুদ্ধে প্রতিরোধী ব্যবস্থার বিবর্তনমুলক ক্রমবিকাশ ঘটায়। হাডসন নদীর কড মাছের মত কিল্লিমাছেও এএইচআর জিনে মিউটেশনের দরুন কিল্লিমাছ বিষাক্ত বর্জ্য প্রতিরোধী হয়ে উঠে।


title: বৃক্ক পাথর রোগ

text: মূত্রনালীর ট্র্যাচিক, জেনেটিক সিস্টেম এবং গ্যাস্ট্রোইনটেস্টাইনাল ট্র্যাক্টের মধ্যবর্তী ভ্রূণাত্মক লিংকটি গনোদের ব্যথার বিকিরণ, পাশাপাশি বমি বমি ভাব এবং বমি করে যা ইউরোলিথিয়াসিসের মধ্যে সাধারণ। প্রস্রাবের প্রস্রাবের বাধা এক বা উভয় মূত্রনালী মাধ্যমে পোস্টার্নাল অজেটিমিয়া এবং hydronephrosis দেখা যায়।


title: অ্যাবডোমিনাল প্রেগন্যান্সি

text: পেটের যে কোন জায়গায় রোপন হতে পারে কিন্তু এর অন্তর্ভুক্ত করা যায় জরায়ুর বাইরে পেরিটোনিয়াম, রেক্টোইউটেরাইন পাউচ (ডগলাস এর কাল্ডস্যাক), ওমেন্টাম, বাওয়েল এবং তার মেসেন্টারি, মেসোসালপিনক্স এবং পেলভিক প্রাচীর ও উদর প্রাচীরের পেরিটোনিয়ামে রোপন। ক্রমবর্ধমান অমরা, টিউব ও ডিম্বাশয় সহ বিভিন্ন অঙ্গের সাথে সংযুক্ত হতে পারে। অন্যান্য বিরল স্থানগুলি হল যকৃৎ ও প্লীহা, যা থেকে হয় যথাক্রমে হেপাটিক গর্ভাবস্থা ও স্প্নেনিক গর্ভাবস্থা। এমনকি একটি প্রাথমিক মধ্যচ্ছদা গর্ভাবস্থার বর্ণনা পাওয়া গেছে, যেখানে  রোগীর ভ্রূণ বাড়তে শুরু করেছে মধ্যচ্ছদা র নীচের দিকে।


title: ম্যানকাইন্ড ফার্মা

text: ম্যানকাইন্ড ফার্মা ভারতে ফার্মাসিউটিকাল কোম্পানি নয়া দিল্লি থেকে পরিচালনা করা হয়.  কোম্পানীর উপসর্গ এলাকা থেকে পণ্যগুলি unds থেকে, গ্যাস্ট্রোইনটেস্টাইনাল, কার্ডিওভাসকুলার, চার্ম, এবং ইরেক্টিল ডিসফাংশন ঔষধগুলির মধ্যে রয়েছে। এটি আইএমএস-হেলথ, ২015 অনুযায়ী ভারতে চতুর্থ বৃহত্তম মাদকদ্রব্য প্রতিষ্ঠান। এছাড়াও আইএমএস-হেলথ, ২01২ এর প্রেসক্রিপশন / ডক্টর / মনিট নিরীক্ষা অনুযায়ী এটির সংখ্যা 1।


title: গ্যালভানিক কোষ

text: যখন ইলেকট্রোড দুটিকে বাহ্যিকভাবে সংযুক্ত করা হয় তখন ইলেকট্রনগুলো ঋনাত্মক ইলেকট্রোড জিঙ্ক থেকে ধনাত্মক ইলেকট্রোড কপারের দিকে অগ্রসর হয়। ইলেকট্রনের ঋনাত্মক আধান থাকার কারণে ইলেকট্রন প্রবাহের বিপরীত দিকে বিদ্যুত প্রবাহিত হয়। একই সময়ে ইলেকট্রোলাইটের ভিতর দিয়ে সমান পরিমাণ আয়নিক প্রবাহ চলে। বহিঃস্থ সংযোগের মাধ্যমে প্রতি দুটি ইলেকট্রন জিঙ্ক ইলেকট্রোড থেকে কপার ইলেকট্রোডের দিকে প্রবাহিত হবার সময় একটি Zn অণূ অবশ্যই দ্রবণে Zn আয়ন হিসেবে চলে যাবে এবং চলে যাওয়া দুটি ইলেকট্রনকে প্রতিস্থাপিত করবে। সংজ্ঞানুযায়ী অ্যানোড হল সেই ইলেকট্রোড যেখানে জারণ বিক্রিয়া সংঘটিত হয়, অর্থাত গ্যালভানিক কোষে জিঙ্ক ইলেকট্রোড একটি অ্যানোড। কপার ইলেকট্রোডে গৃহীত দুটি ইলেকট্রন দ্রবণে গিয়ে একটি Cu আয়নের সাথে যুক্ত হয়ে কপার অণু গঠন করে যা Cu ইলেকট্রোডে যুক্ত হয়। একইভাবে ক্যাথোডে বিজারণ সংঘটিত হয় বা ইলেকট্রন গৃহীত হয়, তাই এখানে কপার ইলেকট্রোডটি একটি ক্যাথোড।


title: পরিপাক

text: পৌষ্টিক তন্ত্র নানা রূপে দেখা যায়। অভ্যন্তরীণ এবং বাহ্যিক পরিপাকের মধ্যে একটি মৌলিক পার্থক্য আছে। বিবর্তনীয় ইতিহাসে বহিরাগত পরিপাক পদ্ধতি উদ্ভাবিত হয়েছে, এবং অধিকাংশ ফুঙ্গ এখনও এটির উপর নির্ভর করে। এই প্রক্রিয়াতে, উৎসেচকগুলি জীবের চারপাশে পরিবেশে ক্ষরন করে, যেখানে তারা জৈব পদার্থকে ভেঙে দেয়, এবং কিছু কিছু জীবে তা ফিরে যায়। এইসব জন্তুগুলির একটি নল (গ্যাস্ট্রোইনটেস্টাইনাল ট্র্যাফ্ট) থাকে যার মধ্যে অভ্যন্তরীণ পরিনাক হয়, যা আরও কার্যকরী হয় কারণ ভাঙা পদার্থগুলি আরও অধিকৃত হয় এবং অভ্যন্তরীণ রাসায়নিক পরিবেশ আরো দক্ষতার সাথে নিয়ন্ত্রণ করা যায়।


title: কীট

text: পৌষ্টিক নালীর প্রথম অংশটি হলো অগ্রান্ত্র (রেখাচিত্রে ২৭ তম) বা স্টোমোডিয়াম। শক্ত খাদ্য থেকে রক্ষা পেতে অগ্রান্ত্রটি কাইটিন ও প্রোটিনের তৈরী কৃত্তিক আস্তরণ দিয়ে সজ্জিত। অগ্রান্তের মধ্যে অন্তর্ভুক্ত রয়েছে মুখগহ্বর, গলবিল, খাদ্যনালী, ক্রপ এবং প্রোভেন্ট্রিকুলাস (যেকোনো অংশ অনেকখানি পরিবর্তিত হতে পারে) যারা খাদ্য মজুত রাখার পাশাপাশি কখন মধ্যান্ত্রে প্রবেশ করতে হবে, সেই ভূমিকা রাখে।


title: ফ্যানারোজোয়িক

text: মধ্য ট্রায়াসিকের ব্যাপ্তিকাল হল ২৪.৭ কোটি বছর পূর্ব হতে ২৩.৭ কোটি বছর পূর্ব পর্যন্ত। মধ্য ট্রায়াসিকে প্যানজিয়া ভেঙে পড়তে শুরু করে এবং টেথিস সাগরের সূচনা হয়। দ্য গ্রেট ডায়িং এর বিধ্বংসী প্রভাব হতে বাস্তুতন্ত্র পুনরুদ্ধার হয়। ফাইটোপ্লাঙ্কটন, প্রবাল এবং খোলস-যুক্ত প্রাণী সবই পুনরায় সৃষ্টি হয় এবং সরিসৃপ প্রাণীরা আকারে বাড়তে থাকে। নতুন জলজ সরিসৃপ যথা ইকথিওসর এবং নথোসর সৃষ্টি হয়। ইতিমধ্যে স্থলে পাইন বনের সৃষ্টি হয় এবং মশা ও ফলের মাছিও সৃষ্টি হয়। প্রথম প্রাচীন কুমির সৃষ্টি হয় যা বৃহৎ উভচর প্রাণীদের সাথে প্রতিযোগিতায় জয়ী হয় এবং মিঠাপানিতে অনেকদিন পর্যন্ত প্রাধান্য বিস্তার করে।


title: স্তন ক্যান্সার

text: হিস্টোপ্যাথোলজি। স্তন ক্যান্সার সাধারণত প্রাথমিকভাবে তার হিস্টোলজিকাল দ্বারা শ্রেণীবদ্ধ করা হয়। সর্বাধিক স্তন ক্যান্সার ডাক্তস বা লোবিঊলস আচ্ছাদিত ইপেথেলিয়াম, থেকে উদ্ভূত হয়, এবং এই ক্যান্সার ডাক্টাল বা লোবুলার কারসিনোমা হিসাবে শ্রেণীবদ্ধ করা হয়। বসন্তের কার্সিনোমা নিম্নমানের ক্যান্সারযুক্ত বা প্রিন্স্যান্সার কোষগুলির বৃদ্ধি বিশেষ টিস্যু কোষের অভ্যন্তরে যেমন পার্শ্ববর্তী টিস্যু আক্রমণ না করে স্তন্যপায়ী নল। বিপরীতে, আক্রমণকারী কার্সিনোমা প্রাথমিক টিস্যু কোষে নিজেকে সীমাবদ্ধ করে না।


title: দেশি কানিবক

text: দেশি কানিবক সাদা ডানা ও বাদামি পিঠের মাঝারি আকারের জলচর পাখি। এর দৈর্ঘ্য কমবেশি ৪৬ সেন্টিমিটার, ডানা ২১.৫ সেন্টিমিটার, ঠোঁট ৬.৩ সেন্টিমিটার, পা ৬.২ সেন্টিমিটার ও লেজ ৭.৮ সেন্টিমিটার। ওজন গড়ে ২১৫ গ্রাম। অন্যসব বকের মতই পুরুষও স্ত্রী পাখি দেখতে অভিন্ন। অপ্রজননকালীন সময়ে অপ্রাপ্তবয়স্ক পাখির মাথা কালচে বাদামি রঙের হয়। ঘাড়ে ও কাঁধে হলদে-পীতাভ লম্বালম্বি দাগ থাকে। দেহের পেছন দিক, কাঁধ-ঢাকনি ও ডানা ঢাকনি তুলনামূলক হালকা বাদামি।থুতনি ও গলা সাদা। সাদা বুকে লম্বালম্বি বাদামি দাগ থাকে। দেহতলের বাকি অংশ সাদা। নিচের ঠোঁট হলুদ; উপরের ঠোঁট কালচে ও ঠোঁটের আগা কালচে রঙের। ঠোঁট বেশ ধারালো। পা ও পায়ের পাতা অনুজ্জ্বল হলদে-সবুজ। চোখ সবসময়ই কালো, বৃত্ত হলুদ। প্রজননঋতুতে এর মাথা হলদে-পীতাভ রঙ ধারণ করে। পিঠ ও ঘাড় মেরুন-বাদামি এবং অসংখ্য ঝালরের মত পালক দিয়ে দেহ সজ্জিত থাকে। মাথায় দু'টি বা তিনটি ফিতার মত সাদা ঝুঁটি থাকে। সতর্ক বা উত্তেজিত হলে এই ঝুঁটি কিছুটা জেগে ওঠে। ঠোঁট সবজে-হলুদ ও ঠোঁটের গোড়া থাকে নীল। ঠোঁটের আগা কালচে রঙেরই থাকে। পা ও পায়ের পাতা সবুজ রঙ ধারণ করে। অপ্রাপ্তবয়স্ক পাখির বুকে ফিকে বাদামি রঙের তিলা দেখা যায়। কাঁধ-ঢাকনিতে কিছুটা পীতাভ লম্বালম্বি দাগ থাকে। ডানার পালক উপরি-ঢাকনিতে ধূসর আভা রয়েছে। লেজ বৈচিত্র্যপূর্ণ বাদামি রঙে রাঙানো।


title: পাকস্থলী ক্যান্সার

text:
পাকস্থলীর ক্যান্সার () রোগটি গ্যাস্ট্রিক ক্যান্সার (Gastric cancer) নামেও পরিচিত, এটি সাধারণত পাকস্থলীরর আবরণী কলা থেকে উৎপত্তি লাভ করে। প্রাথমিক লক্ষণগুলো হলো বুকজ্বালা, পেটের উপরের অংশে ব্যথা, বমি ও ক্ষুধামন্দা পরবর্তী লক্ষণগুলোর মধ্যে রয়েছে ওজন কমে যাওয়া, জন্ডিস, বমি ডিসফ্যাজিয়া বা খাবার গিলতে কষ্ট হওয়া, পায়খানার সাথে কালো রক্ত যাওয়া(melena) ইত্যাদি।
ক্যান্সার পাকস্থলী থেকে দেহের অন্যান্য অংশে ছড়াতে পারে বিশেষ করে যকৃৎ, ফুসফুস, অস্থি, পেরিটোনিয়াম বা উদর আবরণী ও লিম্ফনোড উল্লেখযোগ্য।
হেলিকোব্যাক্টার পাইলোরি নামক ব্যাক্টেরিয়াম প্রায় ৬০% ক্ষেত্রে পাকস্থলীর ক্যান্সারের জন্য দায়ী।
এই ব্যাক্টেরিয়ামের কোনো কোনো বিশেষ টাইপের ক্ষেত্রে এই ঝুঁকি আরো অনেক বেশি। অন্যান্য কারণের মধ্যে ধূমপান, জেনেটিক কারণ অনেক গুরুত্বপূর্ণ। ১০% ক্ষেত্রে পরিবারে ক্যান্সার হওয়ার ইতিহাস থাকে। পাকস্থলী ক্যান্সারের অধিকাংশই গ্যাস্ট্রিক ক্যান্সার। এটাকে আবার কয়েক উপশ্রেণীতে ভাগ করা যায়।লিম্ফোমা ও মেজেনকাইমাল টিউমারও পাকস্থলীতে হয়। পাকস্থলী ক্যান্সার সাধারণত কয়েকবছর ধরে আস্তে আস্তে বিভিন্ন ধাপ পেরিয়ে শেষ ধাপে এসে উন্নীত হয়। এন্ডোসকপির মাধ্যমে বায়োপসি নিয়ে রোগ নির্ণয় করা হয়।তারপর মেডিকেল ইমেজিং এর মাধ্যমে শরীরের অন্য কোথাও ছড়িয়েছে কি না তা নির্ণয় করা হয়। জাপান ও দক্ষিণ কোরিয়া এই দুই দেশে পাকস্থলী ক্যন্সারের রোগী সবচেয়ে বেশি হওয়ায় সেখানে নিয়মিত ক্যান্সার স্ক্রিনিং পরীক্ষা করানো হয়।
ধূমপান পরিহার ও ভূমধ্যসাগরীয় খাবার ক্যান্সারের ঝুঁকি কমাতে পারে। হেলিকোব্যাক্টার পাইলোরি এর চিকিৎসা করালে ভবিষ্যতে ক্যান্সারের ঝুঁকি কমে।
প্রাথমিক অবস্থায় চিকিৎসা করালে অনেক ক্যান্সারই পুরাপুরি ভালো হয়ে যায়। সাধারণত সার্জারি, কেমোথেরাপি, রেডিওথেরাপি ও টার্গেটেড থেরাপির মাধ্যমে চিকিৎসা দেয়া হয়। বিলম্বে চিকিৎসা শুরু করলে পেলিয়েটিভ বা উপশমক চিকিৎসা নিতে পরামর্শ দেয়া হয়। চিকিৎসার পর পাঁচ বছর বেঁচে হার মাত্র দশ শতাংশ কারণ অধিকাংশ রোগী একদম শেষ পর্যায়ে এসে চিকিৎসা আরম্ভ করেন। যুক্তরাষ্ট্রে এই হার ২৮%।
ক্যান্সারের কারণ হিসেবে পাকস্থলী ক্যান্সার সারা পৃথিবীতে পঞ্চম স্থানে আছে এবং ক্যান্সারজনিত মৃত্যুর ক্ষেত্রে তৃতীয় স্থানে আছে। ২০১২ সালে প্রায় ৯,৫০,০০০ জন লোক এই রোগে আক্রান্ত হয় এবং ৭,২৩,০০০ জন মৃত্যুবরণ করে। ১৯৩০ সালের পূর্বে সারাবিশ্বের সব জায়গায় এটি ক্যান্সারজনিত মৃত্যুর প্রধান কারণ ছিল। এরপর থেকে বিশ্বের অনেক স্থানে মৃত্যুহার অনেক হ্রাস পেয়েছে। রেফ্রিজারেটর সহজলভ্য হওয়ায় আচার ও অধিক লবণাক্ত খাবার খাওয়ার প্রবণতা কমে এসেছে কারণ এখন ফ্রিজে খাবার অনেকদিন পর্যন্ত সতেজ রাখা যায়। পাকস্থলী ক্যান্সার সবচেয়ে বেশি হয় পূর্ব এশিয়া ও পূর্ব ইউরোপ অঞ্চলে। মহিলাদের তুলনায় পুরুষদের এই রোগ হওয়ার সম্ভাবনা প্রায় দ্বিগুণ।


title: ক্যান্সার

text:
বিশ্বের সমস্ত প্রাণীর শরীর অসংখ্য ছোট ছোট কোষের মাধ্যমে তৈরি। এই কোষগুলো একটা নির্দিষ্ট সময় পরপর মারা যায়। এই পুরনো কোষগুলোর জায়গায় নতুন কোষ এসে জায়গা করে নেয়। সাধারনভাবে কোষগুলো নিয়ন্ত্রিতভাবে এবং নিয়মমতো বিভাজিত হয়ে নতুন কোষের জন্ম দেয়। সাধারনভাবে বলতে গেলে যখন এই কোষগুলো কোনও কারণে অনিয়ন্ত্রিতভাবে বাড়তে থাকে তখনই ত্বকের নিচে মাংসের দলা অথবা চাকা দেখা যায়। একেই টিউমার বলে। এই টিউমার বিনাইন বা ম্যালিগন্যান্ট হতে পারে। ম্যালিগন্যান্ট টিউমারকেই ক্যান্সার বলে।
বিস্তারিতভাবে বলতে গেলে, অনিয়ন্ত্রিতভাবে বিভাজনক্ষম হয়ে বৃদ্ধি পাওয়া কলাকে নিওপ্লাসিয়া (টিউমার) বলে, এবং সেরকম ক্রিয়া যুক্ত কোষকে নিওপ্লাস্টিক কোষ বলে। নিওপ্লাস্টিক কোষ আশেপাশের কলাকে ভেদ করতে না পারলে তাকে বলে নিরীহ বা বিনাইন টিউমার। বিনাইন টিউমর ক্যান্সার নয়। নিওপ্লাসিয়া কলা ভেদক ক্ষমতা সম্পন্ন হলে তাকে ম্যালিগন্যান্ট টিউমার বা ক্যান্সার, এবং তার অনিয়ন্ত্রিত বিভাজনক্ষম ভেদক ক্ষমতাযুক্ত কোষগুলিকে ক্যান্সার কোষ বলে। অনেক ক্যান্সার প্রথমে বিনাইন টিউমার হিসাবে শুরু হয়, পরে তার মধ্যেকার কিছু কোষ পরিবর্তিত (ট্রান্সফর্মেসন) হয়ে ম্যালিগন্যান্ট (অর্থাৎ ভেদক ক্ষমতাযুক্ত) হয়ে যায়। তবে বিনাইন টিউমার ক্যান্সারে পরিবর্তিত হবেই তার কোন স্থিরতা নেই। কিছু বিনাইন টিউমার সদৃশ ব্যাধি আছে যাতে ক্যান্সার হওয়া অবশ্যম্ভাবী - এদের প্রি-ক্যান্সার বলে। নামে বিনাইন অর্থাৎ নিরীহ হলেও বিনাইন টিউমারও চাপ দিয়ে আশেপাশের কলার ক্ষতি করতে পারে। মেটাস্ট্যাসিস হলো ক্যান্সারের একটি পর্যায়, যাতে ক্যান্সার কোষগুলি অন্যান্য কলাকে ভেদ করে ও রক্ত, লসিকাতন্ত্র (Lymphatic System) ইত্যাদির মাধ্যমে দূরবর্তী কলায় ছড়িয়ে যায়।


title: রাসায়নিক চিকিৎসা (ক্যান্সার)

text: ক্যান্সার বা কর্কটরোগের রাসায়নিক চিকিৎসা বা কেমোথেরাপি () হলো এক প্রকার চিকিৎসা ব্যবস্থা যে ব্যবস্থায় ক্যান্সার কোষকে ধ্বংস করতে ক্যান্সাররোধী (অ্যান্টি-ক্যান্সার) এবং কর্কটরোগাক্রান্ত কোষের জন্য বিষাক্ত (সাইটোটক্সিক) ওষুধ ব্যবহার করা হয়। ৫০টিরও বেশি ধরনের রাসায়নিক চিকিৎসামূলক ওষুধ রয়েছে। এগুলোর কোনও কোনওটি ট্যাবলেট বা ক্যাপসুল হিসেবে খেতে হয়। কিন্তু বেশিরভাগ ক্ষেত্রেই এই ওষুধগুলোকে তরল বা স্যালাইনের সাথে বা অন্য কোনভাবে সরাসরি রক্তে দিয়ে দেয়া হয়। রক্তের সাথে মিশে এই ওষুধগুলো শরীরের যেখানে যেখানে ক্যান্সার কোষ রয়েছে সেখানে গিয়ে ক্যান্সার কোষগুলোকে ধ্বংস করার চেষ্টা করে।


title: কিউপ্রিক অক্সাইড

text: কপার (২) অক্সাইড মনোক্লিানিক স্ফটিকাকার গঠন এর অন্তর্ভুক্ত, যার ক্রিস্টালোগ্রাফিক পয়েন্ট গ্রুপ হল 2/m অথবা "C"। এটির একক সেল এর স্পেস গ্রুপ হল C2/c, এবং এটির lattice parameterসমূহ হল "a" = 4.6837(5), "b" = 3.4226(5), "c" = 5.1288(6), "α" = 90°, "β" = 99.54(1)°, "γ" = 90°. কপার পরমাণুটি আনুমানিক বর্গাকার সমতলীয় আকৃতির ৪টি অক্সিজেন পরমাণু দ্বারা সমন্বিত।


title: ট্রপিক অব ক্যান্সার

text: ট্রপিক অফ ক্যান্সার মার্কিন ঔপন্যাসিক হেনরি মিলার রচিত একটি উপন্যাস যা আদিতে অশ্লীলতার দায়ে অভিযুক্ত হলেও বিংশ শতাব্দীর শেষভাগে একটি মার্কিন ধ্রুপদী সাহিত্যকর্ম হিসেবে স্বীকৃতি লাভ করেছে। এতে মানুষের যৌন আকাংক্ষা এবং যৌনকর্মের দ্বিধাহীন বর্ণনা থাকায় প্রকাশের পর সমালোচনার ঝড় উঠেছিল এবং এটি মার্কিন যুক্তরাষ্ট্রে ২৭ বছর নিষিদ্ধ থাকে। ১৯৬১ খ্রিস্টাব্দে বইটি মার্কিন যুক্তরাষ্ট্রে প্রকাশিত হলে বিষয়টি আদালত পর্যন্ত গড়ায়। মার্কিন যুক্তরাষ্ট্রের সুপ্রিম কোর্ট তাদের ১৯৬৪ খ্রিস্টাব্দের রায়ে উপন্যাসটিকে অশ্লীলতার দায় থেকে অব্যহতি প্রদান করে। নরম্যান মেইলার-এর মতে "ট্রপিক অফ ক্যান্সার" বিংশ শতাব্দীর ১০-২০টি সর্বাগ্রেগণ্য উপন্যাসের অন্যতম। মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এটি অন্তর্ভুক্ত।


title: মলাশয়ের ক্যান্সার

text: যে ধরনের মলাশয়ের ক্যান্সার শুধুমাত্র অন্ত্রের প্রাচীরে সংক্রমিত হয়েছে তা অস্ত্রোপচারের মাধ্যমে প্রতিকার করা সম্ভব। কিন্তু যেগুলো শরীরের বিভিন্ন অংশে বিস্তৃত হয়েছে তা সাধারণত প্রতিকার করা সম্ভব নয় এবং সেক্ষেত্রে কেমোথেরাপির সাহায্যে আক্রান্ত রোগীর ক্যান্সার নিয়ন্ত্রণের মাধ্যমে রোগীর জীবন বাঁচানোসহ জীবনের মানবৃদ্ধির চেষ্টা করা হয়। মলাশয়ের ক্যান্সার বিশ্বের সর্বাধিক প্রচলিত ক্যান্সারগুলোর মধ্যে চতুর্থ এবং মূলত উন্নত দেশগুলোতেই এর প্রচলন সবচেয়ে বেশি। মোট সংক্রমণের শতকার ৬০ ভাগই উন্নত বিশ্বে সংঘটিত হয়। ধারণা করা হয় ২০০৮ সালে বিশ্বের প্রায় ১২.৩ লক্ষ মানুষের দেহে মলাশয়ের ক্যান্সার সংক্রমণ নিশ্চিত করা হয়েছিলো যাদের ভেতর প্রায় ৬.০৮ লক্ষ মানুষ এই রোগে আক্রান্ত হয়ে মৃত্যুবরণ করেন।


title: হেকলার ও কস এমপি৫

text: ইউনাইটেড স্টেটস নেভির জন্য ১৯৮৬ সালে মনোনীত এমপি৫-এন (এন-নেভি) হল সর্বশেষ ট্রিগার গ্রুপের সংস্করণ। এই মডেলে একটি ভাঁজ করা যায় এমন স্টক, একটি ট্রাইটিয়াম দীপ্ত সম্মুখ সাইট পোস্ট এবং নাইটস অস্ত্রাগার কোম্পানির তৈরি স্টেইনলেস স্টিলের সাইলেন্সার এর জন্য ২২৫ মিমি (৮.৯ ইঞ্চি) প্যাঁচ কাটা নল  সাথে নিঃশব্দে শব্দের বেগের কমে ছোড়া যায় এমন গুলি থাকে। এতে অপূর্ব কুশলী নিয়ন্ত্রন, সোজা পিস্তলের ধরণী বা গ্রিপ, গুলির ছবির চিহ্ন এবং চার ধরনের গুলি ছোড়া নির্বাচক (নিরাপদ, আধা- স্বয়ংক্রিয়, ৩টি গুলি একসাথে, পুরো স্বয়ংক্রিয়)। একটি অনুশীলনে যথাযথভাবে ট্রিগার গ্রুপ না লাগানোয় একনাগাড়ে গুলি চলার পরে এতে তিন ধরনের অপূর্ব কুশলী নির্বাচক প্রতিস্থাপন করা হয়েছে। নৌবাহিনীর এই অপূর্ব কুশলী ট্রিগার গ্রুপ পরে আদর্শে পরিনত হয়, পুরোনো "এস ই এফ" দিয়ে প্রতিস্থাপন করায়।


title: ক্যানন এভি-১

text:
ক্যানন এভি-১ হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল সাটার স্পিড প্রাইয়োরিটি। সম্পূর্ন হস্তচালিত এক্সপোজার ক্ষমতা ক্যামেরাটিতে নেই।
ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত। এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারন সংক্ষেপন।


title: মাথাভাঙ্গা বিধানসভা কেন্দ্র

text:
২০০৬ সালের বিধানসভা নির্বাচনে ভারতের কমিউনিস্ট পার্টি (মার্কসবাদী) এর অনন্ত রায় ভারতীয় জনতা পার্টির (বিজেপি) হেমচন্দ্র বর্মণকে পরাজিত মাথভাঙ্গা আসনে জয়ী হন। সিপিআই (এম) -এর দিনেশ চন্দ্র ডাকুয়া ১৯৭৭ থেকে ২০০১ সাল পর্যন্ত আসনে ছয়বার আসন লাভ করেন এবং ১৯৬৭ সালেও নির্বাচনে জয়ী হন।
তিনি ২০০১ সালে তৃণমূল কংগ্রেসের বিনয় কৃষ্ণ বর্মনকে পরাজিত করেন, ১৯৯৬ সালে ভারতীয় জাতীয় কংগ্রেসএর জিতেন্দ্রনাথ বর্মন কে, ১৯৯১সালে কংগ্রেসের প্রসেনজিৎ বর্মন কে, ১৯৮৭ সালে কংগ্রেসের জিতেন্দ্রনাথ বর্মন কে, ১৯৮২ সালে কংগ্রেসের হিতেন্দ্র নাথ প্রামাণিক কে এবং প্রতাপ সিংহ কে ১৯৭৭সালে পরাজিত করেন।


title: গোর্খা ন্যাশানাল লিবারেশন ফ্রন্ট

text: ১৯৮৯ সালে জিএনএলএফ প্রার্থী ইন্দরজিত খুল্লার দার্জিলিং লোকসভা কেন্দ্র থেকে সাংসদ নির্বাচিত হন। তিনি ছিলেন গোর্খাল্যান্ড আন্দোলনের প্রতিবেদক প্রাক্তন সাংবাদিক তথা সুভাষ ঘিসিঙের ঘনিষ্ঠ বন্ধু। ১৯৯১ সালের সাধারণ নির্বাচনে ইন্দরজিত জিএনএলএফ-এর সমর্থনে ভারতীয় জাতীয় কংগ্রেস প্রার্থী হিসেবে প্রতিদ্বন্দ্বিতা করে জয়লাভ করেন। এরপর ১৯৯৬, ১৯৯৮ ও ১৯৯৯ সালের সাধারণ নির্বাচন বয়কট করে জিএনএলএফ। এই তিনটি নির্বাচনে দার্জিলিং থেকে ভারতের কমিউনিস্ট পার্টি (মার্ক্সবাদী) প্রার্থীরা জয়লাভ করেন। ২০০৪ সালের লোকসভা নির্বাচনে জিএনএলএফ ভারতীয় জাতীয় কংগ্রেস প্রার্থী দাওয়া নরবুলাকে সমর্থন করেন এবং তিনি বিপুল ভোটে জয়লাভ করেন। ২০০৯ সালের নির্বাচনের আগে জিএনএলএফ পাহাড়ের উপর কর্তৃত্ব হারায়। উক্ত নির্বাচনে এই দল কোনও প্রার্থী দেয়নি এবং কোনও দলকে সমর্থনও করেনি। এই নির্বাচনে গোর্খা জনমুক্তি মোর্চার সমর্থনে ভারতীয় জনতা পার্টি প্রার্থী যশবন্ত সিং জয়লাভ করেছিলেন।


title: ভারতীয় জাতীয় কংগ্রেস (অর্গানাইজেশন)

text: ভারতীয় জাতীয় কংগ্রেস (অর্গানাইজেশন) বা কংগ্রেস (ও) ছিল ভারতের একটি রাজনৈতিক দল। ভারতের প্রাক্তন প্রধানমন্ত্রী ইন্দিরা গান্ধী ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে দলত্যাগ করে ভারতীয় জাতীয় কংগ্রেস (আর) বা কংগ্রেস (আর) দল গঠন করেন। নবগঠিত কংগ্রেস (আর) লোকসভা ও হিন্দি বলয়ের কয়েকটি রাজ্যে সংখ্যাগরিষ্ঠতা অর্জন করলে ভারতের নির্বাচন কমিশন এই দলটিকেই প্রকৃত কংগ্রেসের মর্যাদা দেয়। কংগ্রেস (ও) দলটি ‘পুরনো কংগ্রেস’ নামে পরিচিত ছিল। কামরাজ ও মোরারজি দেশাই কংগ্রেস (ও) দলের নেতা ছিলেন। এই দলের বিরোধিরা দলটিকে ‘সিন্ডিকেট’ বলে উল্লেখ করতেন।


title: রাজ বাব্বর

text: ভিপি সিংয়ের নেতৃত্বাধীন জনতা দলের মাধ্যমে রাজনীতিতে প্রবেশ করেন। তারপর তিনি সমাজবাদী দলে যোগ দেন। এ দলে থাকাবস্থায় তিনবার ভারতীয় সংসদের সদস্যরূপে নির্বাচিত হন। ১৯৯৪ থেকে ১৯৯৯ সাল পর্যন্ত রাজ্যসভার সদস্য ছিলেন তিনি। ২০০৪ সালে ১৪শ লোকসভার পুণঃনির্বাচনে জয়যুক্ত হয়েছিলেন তিনি। ২০০৬ সালে সমাজবাদী দল থেকে বহিষ্কৃত হন তিনি। পরবর্তীতে ২০০৮ সালে ভারতীয় জাতীয় কংগ্রেসের সদস্য হন। এরফলে ২০০৯ সালের নির্বাচনে চতুর্থবার সংসদ সদস্য হন। ঐ নির্বাচনে অখিলেশ যাদবের স্ত্রী ও মুলায়ম সিংহ যাদবের পুত্রবধূ ডিম্পল যাদবকে পরাজিত করেন তিনি। ২০১৪ সালের নির্বাচনে গাজিয়াবাদ সংসদীয় আসন থেকে প্রতিদ্বন্দ্বিতা করে জেনারেল ভি কে সিংয়ের কাছ পরাভূত হন। একদা শক্তিশালী দূর্গরূপে চিহ্নিত উত্তরপ্রদেশে বেশ কয়েকবছর কংগ্রেস দল বিরোধী দলে রয়েছে। সেখানে তিনি কংগ্রেস কমিটির সভাপতির দায়িত্ব পালন করছেন।


title: আলিপুর

text: রাজ্য বিধানসভার ২০০১ ও ২০০৬ সালের নির্বাচনে সারা ভারত তৃণমূল কংগ্রেস মনোনীত প্রার্থী বিশিষ্ট অভিনেতা তাপস পাল ভারতের কমিউনিস্ট পার্টি (মার্কসবাদী) (সিপিআইএম) মনোনীত যথাক্রমে মীরা ভৌমিক ও বিপ্লব চট্টোপাধ্যায়কে পরাস্ত করেন। তার পূর্বে ভারতীয় জাতীয় কংগ্রেস প্রার্থী সৌগত রায় সিপিআইএম-এর রবীন্দ্রনাথ রায় (১৯৯৬), সিপিআইএম-এর তুহিন রায়চৌধুরী (১৯৯১) ও সিপিআইএম-এর অশোক বসুকে (১৯৮৭) পরাস্ত করেছিলেন। তারও পূর্বে ভারতীয় জাতীয় কংগ্রেস প্রার্থী অণুপ কুমার চন্দ্র সিপিআইএম-এর অশোক বসুকে (১৯৮২) পরাস্ত করেছিলেন। সিপিআইএম-এর অশোক বসু ১৯৭৭ সালে পরাস্ত করেছিলেন জনতা পার্টির বলাই বরন চট্টোপাধ্যায়কে।


title: পশ্চিমবঙ্গ বিধানসভা নির্বাচন, ২০১৬

text:
পশ্চিমবঙ্গের শিলিগুড়ি শহরে ভারতের কমিউনিস্ট পার্টি (মার্ক্সবাদী) অশোক ভট্টাচার্যের নেতৃত্বে ভারতীয় জাতীয় কংগ্রেসের সঙ্গে জোট বেঁধে পুর নির্বাচনে জয়লাভ করেন। অশোক ভট্টাচার্য শিলিগুড়ির মহানাগরিক হন। এই সাফল্যের পর ‘শিলিগুড়ি মডেলে’র জনপ্রিয়তা বৃদ্ধি পায়। এরপর উভয় দলের কিছু নেতা বাম-কংগ্রেস জোটের পক্ষে মতপ্রকাশ করেন। কংগ্রেস নেতাদের কিছু বক্তব্য থেকে জল্পনা শুরু হয় যে, পরের বছর বিধানসভা ভোটে তৃণমূল কংগ্রেসকে পরাজিত করার জন্য বাম-কংগ্রেস জোট তৈরি হবে। পরে মুর্শিদাবাদ জেলার আসনগুলি ছাড়া অন্য সব আসনে উভয় দলের মধ্যে ‘আসন সমঝোতা’ হয়। এর ফলে প্রচুর বিতর্ক সৃষ্টি হয় এবং সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ও ভারতের কমিউনিস্ট পার্টি (মার্ক্সবাদী-লেলিনবাদী) বামফ্রন্ট ত্যাগ করে। বামফ্রন্ট ও কংগ্রেসকে নিয়ে ‘বাম গণতান্ত্রিক ধর্মনিরপেক্ষ জোট’ গঠিত হয়। জাতীয়তাবাদী কংগ্রেস পার্টি ও জনতা দল (সংযুক্ত) প্রভৃতি কয়েকটি দলও এই জোটে যোগ দেয়।(ভারতীয় জাতীয় কংগ্রেস+)অন্যান্য
দ্বিতীয় দফায় নির্বাচনে ভোট পড়েছিল ৭৯.৫১%। ২১ এপ্রিল, ২০১৬ তারিখে তৃতীয় দফায় পশ্চিমবঙ্গে ভোট পড়ে ৭৯.২২%।


title: ভবানীপুর বিধানসভা কেন্দ্র

text: ১৯৫১ থেকে ১৯৬২ সাল পর্যন্ত ভবানীপুরের একটি বিধানসভা আসন ছিল। বেশিরভাগ বছরে প্রতিযোগিতার সংখ্যা অনেক বেশি ছিল কিন্তু বেশিরভাগই বিজয়ী এবং রানার্সকে উল্লেখ করা হচ্ছে। স্বাধীন ভারতের প্রথম নির্বাচনে ১৯৫১ সালে ভারতীয় জাতীয় কংগ্রেস মিরা দত্ত গুপ্ত, নির্দল দেবনাথ দাস,বিপ্লবী সমাজতান্ত্রিক দলের সোমেন্দ্রনাথ ঠাকুর এবং অন্যান্যদের পরাজিত করেন। ১৯৫৭ সালে,ভারতীয় জাতীয় কংগ্রেসের সিদ্ধার্থ শংকর রায় প্রজা সোশালিস্ট পার্টির সৈলা সেনকে পরাজিত করেন। ১৯৬২ সালে সিদ্ধার্থ শঙ্কর রায় স্বাধীন প্রার্থী হিসেবে প্রতিদ্বন্দ্বিতা করে প্রীতিন রায় চৌধুরী পরাজিত করে ভারতীয় জাতীয় কংগ্রেস।


title: উমেশচন্দ্র বন্দোপাধ্যায়

text: ১৮৮৫ সালে ২৮ ডিসেম্বর থেকে ৩১ ডিসেম্বর পর্যন্ত্য তিনি মুম্বাইতে অনুষ্ঠিত ভারতীয় জাতীয় কংগ্রেসের প্রথম অধিবেশনের সভাপতিত্ব করেন, যে সভায় ৭২ জন সদস্য উপস্থিত ছিলেন। ১৮৮৬ সালে কলকাতায় অনুষ্ঠিত অধিবেশনে দাদাভাই নওরোজির সভাপতিত্বে তিনি প্রতিটি প্রদেশে কংগ্রেসের স্থায়ী কমিটির গঠনের প্রস্তাব দিয়েছিলেন, যাতে তার কাজ আরও ভালোভাবে সমন্বয় করা যায় এবং এই উপলক্ষ্যে তিনি প্রস্তাব রাখেন, যে কংগ্রেসের উচিত শুধুমাত্র রাজনৈতিক বিষয়গুলোতে নজর সীমাবদ্ধ করা, অন্যান্য সংস্থার উপর সামাজিক সংস্কারের সমস্যার দায়ভার রেখে। ১৮৯২ সালে এলাহাবাদে তিনি আবার ভারতীয় জাতীয় কংগ্রেসের সভাপতি ছিলেন যেখানে তিনি রাজনৈতিক স্বাধীনতার জন্য ভারতের যোগ্যতা প্রমাণ করতে হবে এই অবস্থানকে অস্বীকার করেছিলেন। এরপর তিনি ব্রিটেনে চলে যান এবং প্রিভি কাউন্সিলে প্র্যাকটিস শুরু করেন। তিনি লন্ডনে কংগ্রেসের ব্রিটিশ সমিতি এবং তার জার্নালের অর্থায়ন করেন। ১৮৬৫ সালে দাদাভাই নওরোজি লন্ডন ইন্ডিয়ান সোসাইটি প্রতিষ্ঠা করেন এবং উমেশচন্দ্রকে তার সাধারণ সম্পাদক করা হয়। ১৮৬৬ সালের ডিসেম্বরে, নওরোজি সমিতি বন্ধ করে দিয়ে ইস্ট ইন্ডিয়ান অ্যাসোসিয়েশন গঠন করেন। যখন উমেশচন্দ্র, কংগ্রেসের সভাপতি হন, নওরোজী তার সাথে ছিলেন, তখন ইয়ার্ডলি নর্টন এবং উইলিয়াম ডিগবি লন্ডনে কংগ্রেসের একটি শাখা দ্য কংগ্রেস পলিটিক্যাল এজেন্সি খোলেন। তিনি ক্রোয়েডনে বসবাস করতেন এবং তাঁর জন্মস্থান খিদিরপুরের পরে তাঁর বাসভবনের নামকরণ করেন। ১৮৮৫ সালে ৪ আগস্ট ভারতীয় জাতীয় কংগ্রেসের প্রথম অধিবেশনের সভাপতিত্ব করেন উমেশচন্দ্র। ১৮৯২ সালে লিবারেল পার্টি তাকে ব্যারো-ইন-ফার্নেস আসনের প্রার্থী করে। উমেশচন্দ্রকে পরাজিত করেন চার্লস কায়জার নামক একজন টরি প্রার্থী। একই নির্বাচনে নওরোজী ফিনসবারি কেন্দ্রীয় নির্বাচনী এলাকা জিতেছিলেন এবং তাঁর নিকটতম প্রতিদ্বন্দ্বীকে কেবল ৫ ভোটের অতি অল্প তফাতে পরাজিত করেছিলেন। নওরোজি ব্রিটিশ সংসদের প্রথম ভারতীয় সদস্য হলেন। ১৮৯৩ সালে, নওরোজি, উমেশচন্দ্র এবং বদরুদ্দীন তায়াবজি ইংল্যান্ডের ভারতীয় সংসদীয় কমিটি গঠন করেন।


title: রাজেশ খান্না

text: ১৯৯২ থেকে ১৯৯৬ সাল পর্যন্ত নয়াদিল্লী আসনে লোকসভায় ভারতীয় জাতীয় কংগ্রেস দলের পক্ষ থেকে প্রতিনিধিত্ব করেন রাজেশ খান্না। তিনি উপ-নির্বাচনে জয়লাভ করেছিলেন। সংসদ সদস্য থাকা অবস্থায় তিনি নতুন কোন চলচ্চিত্রে অংশগ্রহণে সম্মতিজ্ঞাপন করেননি। সংসদ থেকে চলে গেলেও ভারতীয় জাতীয় কংগ্রেসের পক্ষে ২০১২ সালের নির্বাচনের প্রচারণায় অংশগ্রহণ করেন।


title: ভারতের সাধারণ নির্বাচন, ১৯৭১

text: ৪র্থ লোকসভার কার্যকাল চলাকালীন ভারতীয় জাতীয় কংগ্রেস দলে ইন্দিরা গান্ধীর সাথে মোরারজী দেশাই,কামরাজ ইত্যাদি নেতার মধ্যে অন্তর্কলহ দেখা দিয়েছিল। ১৯৬৯ত ইন্দিরা গান্ধীকে দলের থেকে বহিষ্কার করা হয়েছিল; ফলস্বরূপ দল দুই ভাগে বিভাজন হয়েছিল। গরিষ্ঠ সংখ্যক কংগ্রেস সাংসদ ও তৃণমূল সমর্থক গান্ধীর ভারতীয় জাতীয় কংগ্রেসে (আর) যোগ দিয়েছিল ও এই জোট ভারতের নির্বাচনী আয়োগ থেকে মূল কংগ্রেসের উত্তেরাধিকারী বলে অনুমোদন দিয়েছিল। বাকী গান্ধীর বিরোধিতা করা ৩২জন সাংসদকে নিয়ে গঠন করা হয়েছিল। ১৯৭১র নির্বাচনে ইন্দিরা গান্ধী আর কংগ্রেস শক্তিশালী বিজয় লাভ করেছিল ও অর্গানাইজেশন কংগ্রেস তাঁদের অর্ধেক আসন হারিয়েছিল।


title: জেমস ক্যাগনি

text: ১৯৩৮ সালে ক্যাগনি "অ্যাঞ্জেলস্ উইথ ডার্টি ফেসেস" ছবিতে রকি সুলিভান চরিত্রে অভিনয় করে তাঁর প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ১৯৪২ সালে তিনি "ইয়াঙ্কি ডুডল ড্যান্ডি" ছবিতে জর্জ এম. কোহ্যান চরিত্রে তাঁর উদ্যমী কাজের জন্য অস্কার লাভ করেন। তিনি ১৯৫৫ সালের "লাভ মি অর লিভ মি" ছবিতে অভিনয়ের জন্য তৃতীয়বার অস্কারের জন্য মনোনীত হন। ১৯৬১ সালে ক্যাগনি তাঁর পরিবারকে সময় দেওয়ার জন্য অভিনয় ও নৃত্য থেকে অবসর নেন। ২০ বছর পর স্ট্রোক থেকে বাঁচার পর "র‍্যাগটাইম" (১৯৮১) ছবিতে কাজ করেন। তিনি ১৯৪২ সাল থেকে দুই বছর স্ক্রিন অ্যাক্টরস গিল্ডের সভাপতির দায়িত্ব পালন করেন।


title: নিউ ইয়র্ক ফিল্ম ক্রিটিক্স সার্কেল

text: নিউ ইয়র্ক ফিল্ম ক্রিটিক্স সার্কেল () দ্য বুল মোস মুভিং পিকচার সোসাইটি অব দ্য ১৯৩৪ ওয়ার্ল্ডস ফেয়ার নামে পরিচত, ১৯৩৫ সালে প্রতিষ্ঠিত, এবং নিউ ইয়র্ক সিটির দৈনিক সংবাদপত্র, সাপ্তাহিক সংবাদপত্র, এবং পত্রিকা থেকে এর সদস্যপদ চলচ্চিত্র সমালোচক অন্তর্ভুক্ত করা হয়েছে। প্রতি বছর ডিসেম্বর মাসে, এই প্রতিষ্ঠান পূর্ববর্তী পঞ্জিকা বছরে মুক্তিপ্রাপ্ত চলচ্চিত্রের জন্যে "নিউ ইয়র্ক ফিল্ম ক্রিটিক্স সার্কেল পুরস্কার" প্রদানের উদ্দেশ্যে ভোট গ্রহণ করে থাকে, যা নিউ ইয়র্ক সিটি-ভিত্তিক প্রকাশনা থেকে চলচ্চিত্র সমালোচকের একটি প্রতিষ্ঠান কর্তৃক প্রতিবছর বিশ্বব্যাপী শ্রেষ্ঠ চলচ্চিত্রের সম্মান স্বরুপ বার্ষিক প্রদান করা হয়। একে একাডেমি পুরস্কারের সবচেয়ে গুরুত্বপূর্ণ পূর্বসুরী হিসেবে বিবেচনা করা হয়, যদিও ১৯২৯ সাল থেকে অস্কার প্রদান করা হয়ে আসছে।


title: আলেক বল্ডউইন

text: ২০০৬ থেকে ২০১৩ সালে বল্ডউইন এনবিসির সিটকম "থার্টি রক"-এ জ্যাক ডনাফি ভূমিকার জন্য দুটি এমি পুরস্কার, তিনটি গোল্ডেন গ্লোব পুরস্কার ও সাতটি স্ক্রিন অ্যাক্টরস গিল্ড পুরস্কার লাভ করেন। ফলে তিনি সর্বাধিক স্ক্রিন অ্যাক্টরস গিল্ড পুরস্কার বিজয়ী পুরুষ অভিনেতা হয়ে ওঠেন। বল্ডউইন ২০১৫ সালে "মিশন: ইম্পসিবল" ধারাবাহিকের পঞ্চম কিস্তি "" (২০১৫) ও ষষ্ঠ কিস্তি "" (২০১৮) ছবিতে পার্শ্ব ভূমিকায় কাজ করেন। এছাড়া তিনি দ্য হাফিংটন পোস্ট"-এর কলাম লেখক। ২০১৬ সাল থেকে তিনি "ম্যাচ গেম" অনুষ্ঠানের উপস্থাপনা করছেন। তিনি ২০১৬ সালে "স্যাটারডে নাইট লাইভ" অনুষ্ঠানে ডোনাল্ড ট্রাম্প চরিত্রে অভিনয় করেন, এবং এই কাজের জন্য তিনি ২০১৭ সালে তার তৃতীয় প্রাইমটাইম এমি পুরস্কার লাভ করেন।


title: দ্য শশাঙ্ক রিডেম্পশন

text: চলচ্চিত্রটি ১৯৯৪ সালে ৬৭তম একাডেমি পুরস্কারে সাতটি বিভাগে মনোনয়ন লাভ করে, যা স্টিফেন কিংয়ের কাজ অবলম্বনে নির্মিত কোন চলচ্চিত্রের মধ্যে সর্বোচ্চ, কিন্তু কোন বিভাগে পুরস্কার লাভ করে নি। এছাড়া ছবিটি ৫২তম গোল্ডেন গ্লোব পুরস্কারে দুটি মনোনয়ন লাভ করে; রবিন্স ও ফ্রিম্যান স্ক্রিন অ্যাক্টরস গিল্ড পুরস্কারে প্রধান অভিনেতার ভূমিকায় অনন্য অভিনয়ের পুরস্কারের জন্য মনোনয়ন লাভ করেন; ড্যারাবন্ট ডিরেক্টরস গিল্ড অব আমেরিকা পুরস্কারে শ্রেষ্ঠ পরিচালক বিভাগে মনোনয়ন লাভ করে; এবং চিত্রগ্রাহক রজার ডিকিন্স আমেরিকান সোসাইটি অব সিনেম্যাটোগ্রাফার্স পুরস্কারে চিত্রগ্রহণে অনন্য অবদানের জন্য পুরস্কার লাভ করেন।


title: শ্রেষ্ঠ পার্শ্ব অভিনেত্রীর জন্য একাডেমি পুরস্কার

text: ১৯৩৭ সালে অনুষ্ঠিত ৯ম একাডেমি পুরস্কার আয়োজনে গেল সন্ডারগার্ড "অ্যান্থনি অ্যাডভার্স" চলচ্চিত্রে তার অভিনয়ের জন্য প্রথম এই পুরস্কার লাভ করেন। প্রথম দিকে অভিনেতা ও অভিনেত্রী দুই পার্শ্ব চরিত্রের জন্যই প্রতিমূর্তির পরিবর্তে ধাতু নির্মিত ফলক প্রদান করা হত। ১৯৪৪ সালে অনুষ্ঠিত ১৬তম আয়োজনে বিজয়ীদের প্রথম প্রতিমূর্তি প্রদান করা হয়। বর্তমানে এএমপিএএসের অভিনেতা শাখার ভোটের মাধ্যমে মনোনীতদের নির্বাচন করা হয়, এবং যে বা যারা বেশি ভোট পান তারাই এই পুরস্কারের যোগ্য বলে বিবেচিত হন।


title: গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র)

text: ২০১৭ সাল পর্যন্ত পাঁচজন এই পুরস্কার দুইবার করে লাভ করেছেন, তারা হলেন কারেন ব্ল্যাক, রুথ গর্ডন, অ্যাঞ্জেলা ল্যান্সবারি, অ্যাগনেস মুরহেড, মেরিল স্ট্রিপ ও কেট উইন্সলেট। "ইফ বিল স্ট্রিট কুড টক" (২০১৮)-এর জন্য পুরস্কার বিজয়ী রেজিনা কিং এই বিভাগে সবচেয়ে সাম্প্রতিক পুরস্কার বিজয়ী। কেট উইন্সলেট শ্রেষ্ঠ অভিনেত্রীর জন্য একাডেমি পুরস্কার লাভ করেন।


title: ক্যাথরিন বিগেলো

text: বিগেলোর পরবর্তী চলচ্চিত্র ছিল "জিরো ডার্ক থার্টি" (২০০৯)। এতে ওসামা বিন লাদেনকে খুঁজতে মার্কিন প্রচেষ্টার নাট্যধর্মী উপস্থাপন দেখানো হয়েছে। "জিরো ডার্ক থার্টি" চলচ্চিত্রটি সমালোচকদের দ্বারা সমাদৃত হয়, কিন্তু এতে প্রদর্শিত দমন-পীড়ণ নিয়ে বিতর্ক হয় এবং তীব্র সমালোচনা হয়। বিগেলো এই চলচ্চিত্রের জন্য শ্রেষ্ঠ চলচ্চিত্র পরিচালক বিভাগে নিউ ইয়র্ক ফিল্ম ক্রিটিকস সার্কেল পুরস্কার লাভ করেন। তিনি প্রথম নারী পরিচালক হিসেবে দুইবার এই পুরস্কার লাভ করেন। পূর্বে তিনি "দ্য হার্ট লকার" চলচ্চিত্র পরিচালনার জন্য এই পুরস্কার লাভ করেছিলেন। এছাড়া তিনি "জিরো ডার্ক থার্টি" চলচ্চিত্রের জন্য শ্রেষ্ঠ পরিচালক বিভাগে জাতীয় রিভিউ বোর্ড পুরস্কার লাভ করেন, যা কোন নারী পরিচালকের জন্য প্রথম পুরস্কার।


title: চার্লি চ্যাপলিন

text: চ্যাপলিন তিনবার একাডেমি পুরস্কার অর্জন করেন। প্রথমটি ১৯২৯ সালে ""দ্য সার্কাস" চলচ্চিত্রে অভিনয়, এর লেখনী, পরিচালনা এবং প্রযোজনায় ভিন্নতা এবং প্রভিতার" স্বাক্ষর স্বরূপ একাডেমি সম্মানসূচক পুরস্কার, ১৯৭২ সালে "চলচ্চিত্র নির্মাণকে এই শতাব্দীর শৈল্পিক রূপে তাঁর অপরিমেয় অবদান ও প্রভাবের জন্য" তিনি তাঁর দ্বিতীয় সম্মানসূচক পুরস্কার, এবং ১৯৭৩ সালে "লাইমলাইট" চলচ্চিত্রের জন্য রে রাশ ও ল্যারি রাসেলের সাথে যৌথভাবে শ্রেষ্ঠ সুরের পুরস্কার এছাড়া তিনি "দ্য গ্রেট ডিক্টেটর" চলচ্চিত্রের জন্য শ্রেষ্ঠ অভিনেতা, শ্রেষ্ঠ মৌলিক চিত্রনাট্য এবং শ্রেষ্ঠ চলচ্চিত্র প্রযোজকের পুরস্কার এবং "মঁসিয়ে ভের্দু" চলচ্চিত্রের জন্য অপর একটি শ্রেষ্ঠ মৌলিক চিত্রনাট্য পুরস্কারের মনোনয়ন লাভ করেন। ১৯৭৬ সালে ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) থেকে ফেলোশিপ প্রদান করা হয়।


title: শ্রেষ্ঠ অভিনেতার জন্য একাডেমি পুরস্কার

text: ২০১৮ সাল পর্যন্ত (এএমপিএএস) ৮০ জন পৃথক অভিনেতাকে সেরা অভিনেতার অস্কার পুরস্কারে ভূষিত করেছে। এ বিভাগে সবচেয়ে বেশি তিনটি পুরস্কার পেয়েছেন ড্যানিয়েল ডে-লুইস। লরন্স অলিভিয়ে এবং স্পেন্সার ট্রেসি যৌথভাবে সর্বাধিক নয়বার মনোনয়ন পেয়েছেন। বর্তমান বিজয়ী গ্যারি ওল্ডম্যান "ডার্কেস্ট আওয়ার" (২০১৭) চলচ্চিত্রে উইনস্টন চার্চিল চরিত্রে অভিনয়ের জন্য ৯০তম একাডেমি পুরস্কার অনুষ্ঠানে এই পুরস্কার লাভ করেন।


title: শার্লি ম্যাকলেইন

text: ছয়বার একাডেমি পুরস্কারে মনোনীত ম্যাকলেইন প্রামাণ্যচিত্র "দ্য আদার হাফ অব দ্য স্কাই: আ চায়না মেমোইর" (১৯৭৫) পরিচালনার জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের মনোনয়ন লাভ করেন এবং "সাম কেম রানিং" (১৯৫৮), "দি অ্যাপার্টমেন্ট" (১৯৬০), "ইর্মা লা দুশ" (১৯৬৩) ও "দ্য টার্নিং পয়েন্ট" (১৯৭৭) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন ও "টার্মস অব এনডিয়ারমেন্ট" চলচ্চিত্রের জন্য শ্রেষ্ঠ অভিনেত্রী বিভাগে অস্কার লাভ করেন। তিনি "আস্ক অ্যানি গার্ল" (১৯৫৯) ও "দি অ্যাপার্টমেন্ট" (১৯৬০) চলচ্চিত্রের জন্য দুইবার শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন, এবং বিশেষ টিভি অনুষ্ঠান "জিপসি ইন মাই সোল"-এর জন্য একটি এমি পুরস্কার লাভ করেন। এছাড়া তিনি পাঁচটি প্রতিযোগিতামূলক গোল্ডেন গ্লোব পুরস্কার লাভ করেন এবং ১৯৮৮ সালে তাকে গোল্ডেন গ্লোব সেসিল বি. ডামিল পুরস্কার প্রদান করা হয়।


title: ব্লু শার্ক

text:
ব্লু শার্ক বিশ্বব্যাপী সব নাতিশীতোষ্ণ এবং গ্রীষ্মমন্ডলীয় সাগরে দেখা মেলে। এই প্রজাতি উপকূলের কাছাকাছি বিচরণ করে। মহাসাগরীয় দ্বীপপুঞ্জ এবং
মহীসোপান কাছাকাছি উপকূলবর্তী এলাকাতেও এদের বিচরণ করতে দেখা যায়।
আটলান্টিকাতে এদের নিউফাউন্ডল্যান্ড, কানাডা থেকে আর্জেন্টিনায় এবং নরওয়ে থেকে আফ্রিকা ও ভূমধ্যসাগরীয় এলাকাতেও পাওয়া যায়। দক্ষিণ আফ্রিকা থেকে ইন্দোনেশিয়া এবং জাপান থেকে নিউজিল্যান্ড এমন কি ভারতও এদের বিচরণ সীমার ভেতর পড়ে।
এরা খোলা সাগরে ১৪৮ ফুট (৩৫০ মিটার) গভীরে ঘুরে বেড়ায়। এরা শীতল জল পছন্দ করে। ৪৪.৬-৬০.৮° ফারেনহাইট (৭-১৬° সেলসিয়াস) উষ্ণ জল এরা খুবই ভালোবাসে।
এরা ৬৯.৮° ফারেনহাইট (২১° সেলসিয়াস) তাপমাত্রা মানিয়ে নিতে পারে। এর বেশি হলে এদের জীবন সংকট দেখা দিতে পারে। ভারত সাগরে এদের ২৬২-৭২২ ফুট (৮০-২২০ মি) গভীরে দেখা গেছে এবং ৫৩.৬-৭৭° ফারেনহাইট (১২-২৫° সেলসিয়াস) উষ্ণ জলেও এদের দেখা মিলেছে।


title: পারকি সমুদ্র সৈকত

text: পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী বীচে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। বীচে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।


title: বীরভূম জেলা

text: বুনো কুকুর ও গৃহপালিত পশু ছাড়া যে স্তন্যপায়ীর দেখা সবচেয়ে বেশি মেলে সেটি হল হনুমান। চিনপাই, বান্দারসোল ও চারিচার বনাঞ্চলে বুনো শুয়োর ও নেকড়ের দেখাও মেলে। তবে এই অঞ্চলে আর কোথাও চিতাবাঘ বা ভাল্লুকের দেখা মেলে না। মহুয়া গাছে ফুল ফোটার মরশুমে ঝাড়খণ্ড থেকে হাতির পাল নেমে এসে শস্য নষ্ট করে এবং জীবন ও সম্পত্তিহানির কারণ হয়। বীরভূমে পার্বত্য ও সমতলীয় উভয়প্রকার পাখিই দেখা যায়: তিতির, পায়রা, সবুজ পায়রা, জলকুক্কুট, দোয়েল, ফিঙে, বাজ, কোকিল, তোতা ইত্যাদি এবং নানা পরিযায়ী পাখি দেখা যায়।


title: বুলগেরিয়া

text: পশ্চিমে সোফিয়া এবং পূর্বে কৃষ্ণ সাগর পর্যন্ত নিম্নভূমিটি গোলাপের উপত্যকা নামে পরিচিত। তিন শতাব্দীরও বেশি সময় ধরে এখানকার কৃষকেরা কাজালনুক গোলাপের চাষ করে আসছেন। এই গোলাপের তৈল নির্যাস অত্যন্ত দুর্লভ এবং বুলগেরিয়ার অন্যতম রপ্তানি পণ্য। বুলগেরিয়ার পূর্বে কৃষ্ণ সাগরের উপকূল উত্তরে খাড়া পার্বত্য ঢাল থেকে দক্ষিণে বালুকাময় সৈকতে নেমে এসেছে। এখানকার পর্যটন কেন্দ্রগুলিতে সারা বিশ্ব থেকে লোক বেড়াতে আসে। উত্তরের পর্বতমালাতে শীতকালে ভারী বরফ পড়ে; ফলে শীতকালীন ক্রীড়ার জমজমাট আসর বসে এখানে।


title: ওয়ালেস রেখা

text: ওয়ালেস রেখাটি ভারত মহাসাগরের লম্বক প্রণালীর (বালি ও লম্বক দ্বীপের মধ্যবর্তী প্রণালী) মধ্যে দিয়ে উত্তরে মাকাসার প্রণালীর (বোর্নিও ও সেলিবিসের মাঝের প্রণালী) মধ্যে দিয়ে অগ্রসর হয়ে পূর্বে বাঁক নিয়ে ফিলিপাইন সাগরের মিন্দানাও দ্বীপের দক্ষিণ দিয়ে চলে গেছে। বালি আর লম্বক দ্বীপের মধ্যবর্তী দূরত্ব খুবই কম, প্রায় ২২ মাইল (৩৫ কিলোমিটার)। কয়েক প্রজাতির বাদুড়, ইঁদুরজাতীয় প্রাণী আর কাঁকড়াভোজী বানর ছাড়া এই দুই দ্বীপের স্তন্যপায়ী প্রাণীদের মধ্যে কোন মিল লক্ষ করা যায় না। পাখিরা এই রেখার উপর দিয়ে চলাফেরা করলেও তারা সাধারণত এক দ্বীপ থেকে অন্য দ্বীপে যায় না; একটি নির্দিষ্ট সীমারেখা মেনে চলে এবং এ সীমারেখা প্রায় স্থায়ী। দ্বীপ দুইটির মধ্যে দূরত্ব কম হলেও তাদের জীবসম্ভার সম্পূর্ণ ভিন্ন। ওয়ালেস রেখার দুই পাশে প্রাণীদের মধ্যে বিভিন্নতা দেখা গেলেও উদ্ভিদসমূহের মধ্যে কোন বিভিন্নতা লক্ষ করা যায় না।


title: বারেন্টস সাগর

text: ফাইটোপ্ল্যাকটন জাতীয় আণুবীক্ষণিক উদ্ভিদ গভীর সাগরে অমেরুদণ্ডীদের খাবারের যোগান দেয়। এগুলিকে আবার সাগরের বিভিন্ন মাছ যেমন কড, হেরিং, স্যামন, প্লেস ও মাগুর মাছ জাতীয় মাছ খাবার হিসেবে খেয়ে বেঁচে থাকে। এছাড়া এখানে সামুদ্রিক স্তন্যপায়ী যেমন সিলমাছ ও তিমির দেখা মেলে। স্থলচারী স্তন্যপায়ী যেমন মেরু ভল্লুক, ও উত্তর মেরুদেশীয় শেয়াল দেখা যায়। এছাড়া শঙ্খচীল দেখা যায়। উষ্ণ আবহাওয়াতে হাঁস ও রাজহাঁস বিচরণ করে। দক্ষিণে অগভীর অঞ্চলে পানিতে নিমজ্জিত উদ্ভিদ প্রচুর ও বৈচিত্র্যময়। বাদামী, লাল ও সবুজ সমুদ্রশৈবাল ব্যাপকভাবে বিস্তৃত। উপকূলীয় তটরেখা মূলত শিলা ও প্রস্তরময়, তবে প্রায় এক-পঞ্চমাংশ তটরেখাতে গুল্ম, মস ও লাইকেনের দেখা মেলে; ঘাস বিরল।


title: কালোবুক বাবুই

text: কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।


title: গুলিয়াখালী সমুদ্র সৈকত

text: প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। এর একদিকে দিগন্ত জোড়া জলরাশি, অন্যদিকে কেওড়া বন দেখা যায়। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে।


title: জলপাইরঙা সাগর কাছিম

text: জলপাইরঙা সাগর কাছিম বিশ্বজুড়ে গ্রীষ্মপ্রধান এলাকার উপকূলে দেখা যায়। প্রশান্ত মহাসাগর ও ভারত মহাসাগরের ভারত, আরব, জাপান, মাইক্রোনেশিয়া, দক্ষিণ আফ্রিকা, অস্ট্রেলিয়া এবং নিউজিল্যান্ড এর উপকূল এলাকা এবং আটলান্টিক মহাসাগরীয় ব্রাজিল, সুরিনাম, গায়ানা, ফ্রেঞ্চ গায়ানা এবং ভেনেজুয়েলার উপকূল এলাকায় এদের দেখতে পাওয়া গেছে। ক্যারিবিয়ান সাগরের পুয়ের্তো রিকো, পূর্ব প্রশান্ত মহাসাগরের গ্যালাপাগোস দ্বীপপুঞ্জ, চিলির উপকূল আর ক্যালিফোর্নিয়া উপসাগরেও এদের পাওয়া গেছে। এদের পরিযায়ী গতিবিধির উপর বিস্তর গবেষণা না হলেও অন্তত ৮০টি দেশের উপকূল ব্যবহার করার তথ্য পাওয়া গেছে। ঐতিহাসিকভাবে এই প্রজাতিটি প্রাচুর্যময়। ১৯৬৮ সালেই কেবল মেক্সিকো উপকূল থেকে ১০ লক্ষ জলপাইরঙা সাগর কাছিম আহরণ করা হয়েছিল।


title: হোলোঙাপার গিবন অভয়ারণ্য

text: জৈববৈচিত্রে ভরপুর এই অরণ্যে ভারতের একমাত্র গিবন হলৌ বান্দর ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া আরেক শ্রেণীর প্রাইমেট হচ্ছে খাটোলেজি বানর (), আসামি বানর (), রেসাস বানর বা লাল বানর ইত্যাদি। অভয়ারন্যটিতে ভারতীয় বাঘ, ভারতীয় হাতি ও চিতাবাঘ, দেশি বন শুকর ও অনেক প্রজাতির স্তন্যপায়ী প্রাণী দেখা যায়। অভয়ারণ্যটিতে কমেও ২১৯ প্রজাতির পাখি ও কয়েক ধরনের সাপ দেখা যায়।


title: মা মাটি মানুষ

text:
মা মাটি মানুষ হল সর্বভারতীয় তৃণমূল কংগ্রেস প্রধান ও পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায় দ্বারা উদ্ভাবিত একটি রাজনৈতিক স্লোগান। স্লোগানের কথাটির অর্থ হল "মাতৃজাতি, মাতৃভূমি, এবং জনগণ"। স্লোগানটি ২০০৯ সালের সাধারণ নির্বাচন এবং ২০১১ সালের বিধানসভা নির্বাচনের সময় পশ্চিমবঙ্গে খুবই জনপ্রিয় হয়ে ওঠে। এটি উক্ত রাজনৈতিক দলের প্রায় সমস্ত রাজনৈতিক ও নির্বাচনী প্রচারে বহুল ব্যবহৃত হত৷
পরে, মমতা বন্দ্যোপাধ্যায় একই শিরোনামের একটি বাংলা বই লেখেন। বেশ কয়েকটি বাংলা থিয়েটার দল (যাত্রাদল) এই স্লোগানটিকে শিরোনাম হিসাবে রেখে নাট্য (যাত্রাপালা) প্রযোজনা করে। থিমটিকে গৌরবোজ্জ্বল করতে একই শিরোনামে একটি গানও রেকর্ড করা হয়েছে। জুন ২০১১ সালে প্রকাশিত প্রতিবেদন অনুযায়ী, এটি সে সময়ে ভারতের সবচেয়ে জনপ্রিয় রাজনৈতিক স্লোগানের ছয়টির মধ্যে একটি ছিল।


title: মাওয়ালি

text:
মূল শব্দ মাওয়ালা ("মাওয়ালি"র একবচন) বলতে বোঝায় আত্মীয়, মিত্র বা বন্ধু হিসেবে সমমাত্রিক সম্পর্ক। কিন্তু এসময় এর অর্থ বদলে গিয়ে প্রভু, অভিভাবক এরূপ অসমান সম্পর্ক বোঝানো হত।
مولاমাওলা শব্দের বিপরীত হলো موالي মাওলা শব্দের অর্থ হলো নেতা,আশ্রয়দাতা বা অভিভাবক;আর মাওয়ালি শব্দের অর্থ হলো আশ্রিত।উমাইয়া যুগের আরব শাসকগণ "সকল মুসলমান ভাই ভাই"মহানবি সা:এর এই বাণীর পরিবর্তে অনারব মুসলমানদেরকে আশ্রিত হিসেবে অমুসলমান জিম্মির মতো ও নিজেদেরকে আশ্রয়দাতা শাসক শ্রেণীর বলে ভাবতে লাগলেন।


title: মাভেন (দ্ব্যর্থতা নিরসন)

text: মাভেন অথবা Maven বলতে বোঝানো যেতে পারেঃ


title: মাগরেব

text: মাগরেব () উত্তর আফ্রিকার একটি অঞ্চল। বর্তমানে মাগরেব কথাটি দিয়ে মরক্কো, আলজেরিয়া ও তিউনিসিয়ার সমগ্র অঞ্চলকে বোঝানো হয়; ব্যাপকতর অর্থে লিবিয়া ও মোরিতানিয়াকেও এর অন্তর্ভুক্ত করা হয়। অতীতে আরবি ভাষাতে মাগরেব বলতে অবশ্য দেশ তিনটির যেসব অংশ সুউচ্চ অ্যাটলাস পর্বতমালার উত্তরে ও ভূমধ্যসাগরের তীরে অবস্থিত ছিল, সেগুলিকে বোঝানো হত। কোন কোন ইতিহাসবিদ স্পেন, পর্তুগাল, সিসিলি দ্বীপ এবং মাল্টা দ্বীপপুঞ্জকেও মাগরেবের অন্তর্ভুক্ত করেন। মাল্টা দ্বীপপুঞ্জে আজও আরবি ভাষার মাগরেবীয় একটি উপভাষা প্রধান ভাষা হিসেবে প্রচলিত। অ্যাটলাস পর্বতমালা এবং সাহারা মরুভূমির কারণে মাগরেব অঞ্চলটি আফ্রিকার বাকী অংশ থেকে আংশিকভাবে বিচ্ছিন্ন। জলবায়ু, ভূমিরূপ, অর্থনীতি ও ঐতিহাসিক দিক থেকে এটি ভূমধ্যসাগরীয় অঞ্চলের সাথেই বেশি জড়িত।


title: মাকু

text: মাকু কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।


title: পায়জামা

text: পায়জামা বা পাজামা () বলতে বিভিন্ন ধরনের পোশাক বোঝানো হতে পারে। সাধারণ পায়জামা হচ্ছে ঢিলেঢালা ধরনের ট্রাউজার্স, যা বেল্ট ছাড়া ফিতে দিয়ে পরা হয়। এ ধরনের পায়জামা দক্ষিণ ও পূর্ব এশিয়ায় ছেলে-মেয়ে উভয়ের মধ্যে প্রচলিত। অনেক ইংরেজিভাষী দেশে পায়জামা বলতে ঢিলেঢালা দুই প্রস্থ বিশিষ্ট এক ধরনের পোষাককে বোঝানো হয়, যা মূলত ঘুমের সময় রাতপোষাক হিসেবে পরিধান করা হয়। মাঝে মাঝে সাধারণ আরামদায়ক পোশাক হিসেবেও পায়জামার ব্যবহার আছে। পায়জামা বিভিন্ন উপাদানের তৈরি ও স্টাইলও বিভিন্ন ধরনের হতে পারে।


title: মঙ্গা

text: মঙ্গা একটি বাংলা শব্দ যেটি বাংলাদেশের বাত্সরিক দারিদ্র্য ও ক্ষুধার অবস্থাকে নির্দেশ করে। একে "মরা কার্তিক" নামেও ডাকা হয়, যার মানে "মৃত্যু এবং দুর্যোগের মাস" । এটি বছরের দুটি সময়কে নির্দেশ করে, প্রতি বছর সেপ্টেম্বর থেকে নভেম্বর ("আমন" ফসল রোপণ করার পরে) এবং থেকে মার্চ–এপ্রিল ("বোরো" ফসল রোপণ করার পরে). এইসব প্রাকৃতিক ঘটনা গ্রামীণ শ্রমিকদের কাজের সুযোগ কমিয়ে ফেলে এবং ফলশ্রুতিতে শ্রমিকদের শহরের দিকে অভিবাসী হতে বাধ্য করে। যারা অভিবাসী হতে পারে না, তারা অপুষ্টি এবং অনাহারে পতিত হতে পারেন।  ২০০০ এর দিকে প্রচার মধ্যমে মঙ্গা বিষয়ের উপর প্রচুর আলোকপাতের ফলে এ বিষয়ে জনগনের সচেতনতা অনেক বেড়েছে। মঙ্গা নিয়ে বাংলাদেশের অনেক এনজিও কাজ করছে।   বাংলাদেশের মঙ্গা প্রভাবিত জেলাগুলো হচ্ছে নীলফামারী, রংপুর, লালমনিরহাট, কুড়িগ্রাম এবং গাইবান্ধা।


title: মাঝা

text: মাঝা (Punjabi: ਮਾਝਾ (Gurmukhi), (Shahmukhi); "Mājhā") পাঞ্জাবের একটি অঞ্চল যা বিপাশা এবং সুতলেজ নদীর ডান অংশ এবং ঝিলম নদীর উত্ত্রবর্তী অঞ্চল পর্যন্ত বিস্তৃত। মাঝা অঞ্চলটি বারি দোয়াব (বিয়াস অথবা বিপাশা এবং রাভী নদীর মধ্যবর্তী অঞ্চল), রেচনা দোয়াব (রাভী এবং চেনাব নদীর মধ্যবর্তী অঞ্চল) এবং যেচ দোয়াবএর (ঝিলাম এবং চেনাব নদীর মধ্যবর্তী অঞ্চল) একটি ছোট অংশকে উল্লেখযোগ্যভাবে অন্ত্ররভুক্ত করে। ঐতিহাসিক পাঞ্জাবের মধ্যবর্তী অঞ্চল হল মাঝা। মাঝা "Mājhā" (ਮਾਝਾ) অথবা মাঞ্ঝা "Mānjhā" (ਮਾਂਝਾ) শব্দটির অর্থ হল "কেন্দ্র" অথবা কেন্দ্রবর্তী। এই অঞ্চলের মানুষরা "মাঝি " নামে পরিচিত।


title: মাঘ (দ্ব্যর্থতা নিরসন)

text: মাঘ বলতে বোঝানো যেতে পারেঃ


title: আকিরা তোরিয়ামা

text: আকিরা তোরিয়ামা (জাপানি: 鳥山 明) (জন্ম: এপ্রিল ৫, ১৯৫৫) একজন জাপানি মাঙ্গা চিত্রশিল্পী এবং ভিডিও গেম শিল্পী। তিনি অনেক মাঙ্গা লিখেছেন এবং চিত্রিত করেছেন। তিনি প্রথমবারের মতো মূলধারার স্বীকৃতি অর্জন করেন তার অত্যন্ত সফল মাঙ্গা ডাঃ স্লাম্পের জন্য। তবে তার সেরা কাজ ড্রাগন বল মাঙ্গার জন্য তিনি সুপরিচিত। এছাড়া তিনি বিভিন্ন জনপ্রিয় ভিডিও গেমসের জন্য চরিত্র ডিজাইনারের কাজ করেছেন, যেমনঃ ড্রাগন কোয়েস্ট সিরিজ, ব্লু ড্রাগন এবং ক্রনো ট্রিগার। তোরিয়ামাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীদের মধ্যে বিবেচনা করা হয়, কারন তার কাজ অত্যন্ত প্রভাবশালী এবং জনপ্রিয়, বিশেষ করে ড্রাগন বল, যা অনেক মাঙ্গা চিত্রশিল্পীর অনুপ্রেরণার উত্স হিসাবে উল্লেখ্য।


title: অ্যামি আরভিং

text: আরভিং "স্টার ওয়ার্স"-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ "ক্যারি" চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী "দ্য ফিউরি" (১৯৭৮) ছবিতে এবং রিচার্ড ড্রাইফাসের সাথে "দ্য কম্পিটিশন" (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি "হানিসাকল রোজ" ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।


title: ক্রিস ইভানস (অভিনেতা)

text: ২০১১ সালে ইভানস "" ছবিতে মার্ভেল কমিকস চরিত্র ক্যাপ্টেন আমেরিকার ভূমিকায় অভিনয় করেন। সেই বছরই তিনি রোম্যান্টিক-কমেডি চলচ্চিত্র "হোয়াট’স ইয়োর নাম্বার"-এ অ্যানা ফারিসের বিপরীতে অভিনয় করেন। প্রথম দিকে এই ছবিটি চলচ্চিত্রায়ণের সময়সূচি নিয়ে সমস্যা দেখা যায়। কারণ এই ছবিটি এবং "ক্যাপ্টেন আমেরিকা: দ্য ফার্স্ট অ্যাভেঞ্জার" ছবিটির চলচ্চিত্রায়ণের জন্য ২০১০ সালের গ্রীষ্মকালটিকে বেছে নেওয়া হয়েছিল।


title: রাজ্জাক

text: ১৯৯৮ সালে অঞ্জলি ফিল্মসের ব্যানারে "বাবা কেন চাকর" ছবিটি টালিউডে পুনঃনির্মিত হয়। এতে রাজ্জাকের অভিনীত চরিত্রের ছেলের ভূমিকায় অভিনয় করেন প্রসেনজিৎ চট্টোপাধ্যায় ও তার বিপরীতে ছিলেন ঋতুপর্ণা সেনগুপ্ত। ছবিটি কলকাতায়ও ব্যবসাসফল হয়। পরে তিনি রবি কিনাগী পরিচালিত "অন্নদাতা" (২০০২) এবং স্বপন সাহা পরিচালিত "জন্মদাতা" (২০০৮) ছবিতে অভিনয় করেন। এই ছবি দুটিতে তাকে বাড়ির প্রভাবশালী গৃহকর্তারূপে দেখা যায়। এছাড়া তিনি ২০০৬ সালে "হিরো" ও "এরই নাম প্রেম" ছবিতে অভিনয় করেন। "হিরো" ছবিতে তিনি পুলিশ কনস্টেবল ভবানী শঙ্কর চরিত্রে অভিনয় করেন।


title: প্যাটি ডিউক

text: অ্যানা মারি "প্যাটি" ডিউক (; ১৪ ডিসেম্বর ১৯৪৬ - ২৯ মার্চ ২০১৬) ছিলেন একজন মার্কিন অভিনেত্রী। তিনি মঞ্চ, চলচ্চিত্র ও টেলিভিশন - এই তিন মাধ্যমেই অভিনয় করেছেন। তার প্রথম আলোচিত সাফল্য হল "দ্য মিরাকল ওয়ার্কার" (১৯৬২) ছবিতে হেলেন কেলারের ভূমিকায় অভিনয়, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ব্রডওয়ে মঞ্চেও তিনি এই চরিত্রে অভিনয় করেছিলেন। পরের বছর তিনি তার নিজের অনুষ্ঠান "দ্য প্যাটি ডিউক শো"-এ একই রকম দেখতে দুই বোন ক্যাথি ও প্যাটি লেন চরিত্রে অভিনয় করেন। পরবর্তীকালে তিনি আরও পরিপক্ক চরিত্রে কাজ করতে থাকেন, তন্মধ্যে রয়েছে "ভ্যালি অব দ্য ডলস" (১৯৬৭) ছবিতে নেলি ওহারা।


title: এমা ওয়াটসন

text: ওয়াটসন অ্যানিমেটেড চলচ্চিত্র "দ্য টেল অব ডেসপ্যারক্সে" প্রিন্সেস পী-এর চরিত্রে কন্ঠ দিয়েছেন। ম্যাথু ব্রডরিক অভিনীত এই চলচ্চিত্রটি একটি শিশুতোষ চলচ্চিত্র। এটি ২০০৮ এর ডিসেম্বরে মুক্তি পায় এবং বিশ্বব্যাপী প্রায় ৮৭ মিলিয়ন মার্কিন ডলার আয় করে। ২০০৮ এর এপ্রিলে এমা ওয়াটসন "নেপোলিয়ন এন্ড বেটসি" নামক চলচ্চিত্রে “বেটসি” বোনাপার্টের চরিত্রে অভিনয় করেছেন বলে গুজব ছড়ায়। কিন্তু তার ওয়েবসাইটের মাধ্যমে জানানো হয় যে, এ চলচ্চিত্রে অভিনয়ের ব্যাপারে ওয়াটসন কোন আনুষ্ঠানিক চুক্তি করেননি এবং চলচ্চিত্রটি প্রকাশে ব্যর্থ হয়েছে। তবে বাস্তব জীবনে ওয়াটসন চলচ্চিত্রে বা টেলিভিশন নাটকে অভিনয়ের পরিবর্তে পড়ালেখার প্রতি অধিক মনোযোগী হন।


title: সাজান পাদামসি

text:
তার পরবর্তী দুইটি ছবি একই দিনে মুক্তি পায় যেগুলোর একটি ছিল তামিল ভাষায় ও আরেকটি ছিল তেলেগু ভাষায়। কানিমোজি নামক ছবিতে তিনি অনু নামে একটি মেয়ের চরিত্রে অভিনয় করেন যার কাছে জয় দ্বারা অভিনীত অপর প্রধান চরিত্র তার অনুভূতি প্রকাশ করতে দুর্বলতা প্রকাশ করে। ছবির পরিচালক তার অনলাইন পোর্টফলিয়ো দেখে তার বাবার সম্মতি নিয়ে তাকে ছবিতে অভিনয়ের জন্য মনোনীত করেন। ছবিটি মুক্তির পর সমালোচকরা মিশ্র প্রতিক্রিয়া ব্যক্ত করেন। সমালোচকদের মতে তাকে সুন্দর লাগছিল ও ভালো ছবিও ছিল কিন্তু পুতুল হিসেবে না থেকে ছবিতে তার আরও শক্তিশালী অভিব্যক্তি ফুটিয়ে তুলতে পারতেন। তবে তার অরেঞ্জ নামক তেলেগু ছবিটি ইতিবাচক সাড়া পায় এবং তার অভিনয় সমালোচকদের দ্বারা প্রশংসিত হয়। ছবিতে তিনি রুবা নামে একটি চরিত্রে অভিনয় করেন ছবির একটি গানে ব্যবহার করা হয়। অরেঞ্জ ছবিতে তাকে রাম চরন তেজা অভিনীত নায়কের চরিত্রের প্রেমিকা হিসেবে ফ্ল্যাশব্যাক সিকুয়েন্সে দেখা যায়। এনডিটিভি থেকে একজন সমালোচক তার অভিনয় সম্পর্কে বলেন যে পাদামসি দক্ষিণের ছবিতে অভিনয় করার জন্য সবচেয়ে উপযুক্ত। অপর দুইটি সমালোচক সিফি ও দি হিন্দু তার অভিনয়ের বেশ প্রশংসা করেন।
২০১১ সালে সাজান অভিনীত প্রথম মুক্তি পাওয়া ছবি ছিল মাধুর বানদারকারের পরিচালিত রোমান্টিক হাস্যপ্রদ ছবি দিল তো বাচ্চা হ্যায় জি। ছবিটিতে তিনি জুন পিন্টো নামক একজন অফিস ইন্টার্নি হিসেবে অভিনয় করেন যেখানে তার সাথে তালাকপ্রাপ্ত অপর একটি চরিত্রে অভিনয় করেন অজয় দেবগণ। ছবিতে তার পাশাপাশি আরও অভিনয় করেন ইমরান হাশমি, ওমি ভাইদ্দ্যা, শ্রুতি হাসান ও আর্দালি দাস। সহকর্মীদের সাথে পাদামসি এই ছবির অনেক প্রচারণায় অংশগ্রহণ করেন। ছবিটি ব্যবসাসফল হয় এবং সাজানের অভিনয় সম্পর্কে সমালোচকরা মিশ্র প্রতিক্রিয়া ব্যক্ত করেন। কেউ তার অভিনয় সম্পর্কে বলেন, তিনি ছবিতে সঠিক চরিত্রে অভিনয় করেছেন। অপরদিকে কেউ কেউ বলেন, এটি তার সবচেয়ে বাজে অভিনয়। সাজানের সবচেয়ে সাম্প্রতিক কাজ হল সাজিদ খান পরিচালিত হাউজফুল ২ ছবিতে অক্ষয় কুমার, জন আব্রাহাম, জেরিন খান, অসিন ও জ্যাকুইলিন ফারনান্দেজ সহ পাঁচমিশালী অভিনেতাদের সাথে অভিনয় করেন। ছবিতে তার ভূমিকা শুধুই চোখের আকর্ষণ হিসেবে অনেকে বলেন। কিন্তু হাউজফুল ২ ছবিটি ইতিহাসের দশম ছবি যেটা ১ বিলিয়ন রুপীরও ($১৬ মিলিয়ন) বেশি আয় করে। ছবিটি ২০১২ সালে সবচেয়ে বড় বাণিজ্যিক সফলটা পায়।


title: লিনা হিডি

text: ২০০৫ সালে তিনি অভিনেত্রী পাইপার পেরাবোর সঙ্গে "দ্য কেভ" এবং "ইমাজিন মি অ্যান্ড ইউ" ছবিতে অভিনয় করেন। ব্রুস হান্ট পরিচালিত "দ্য কেভ" ছবিতে তিনি বিজ্ঞানী ক্যাথরিন জেনিংস চরিত্রে অভিনয় করেন। ছবিটি সমালোচকদের কাছে প্রশংসিত হয় নি এবং বক্স অফিসে ব্যবসা করতে পারে নি। ওল পার্কার পরিচালিত রোম্যান্টিক কমেডি-নাট্যধর্মী "ইমাজিন মি অ্যান্ড ইউ" সীমিত পরিসরে মুক্তি পায় এবং ইতিবাচক সমালোচনা লাভ করে। সমালোচকগণ চলচ্চিত্রে হিডির সমকামী চরিত্রে অভিনয়ের প্রশংসা করেছেন; সান ফ্রান্সিসকো ক্রনিকলের মাইক লাসালে বলেন এই অভিনেত্রীর "স্পষ্টবাদী, অলঙ্ঘনীয় আবেদন ও চেহারা রয়েছে এবং বিশেষ করে হাসি যা বুদ্ধিমত্তা, নিখুঁততা এবং প্রচুর বিনোদন প্রদান করে।"


title: মিশেল উইলিয়ামস (অভিনেত্রী)

text: উইলিয়ামস সুপারহিরো চলচ্চিত্র "ভেনম"-এ অ্যান ওয়েইং চরিত্রে অভিনয় করেছেন। এতে তার সহশিল্পী টম হার্ডি নাম ভূমিকায় খলচরিত্রে অভিনয় করেছেন। তিনি পরবর্তীতে জুলিঅ্যান মুরের সাথে সুজান বিয়ারের ডেনীয় চলচ্চিত্র "এফতের ব্রিলোপেত"-এর ইংরেজি পুনর্নির্মাণ "আফটার দ্য ওয়েডিং"-এ এবং স্যাম রকওয়েলের বিপরীতে বব ফসে ও গোয়েন ভারডনের সম্পর্কের উপর ভিত্তি করে এফএক্স চ্যানেলের একটি মিনি ধারাবাহিকে অভিনয় করবেন। তিনি অ্যাডাম ড্রাইভারের বিপরীতে লিওস ক্যারাক্সের "অ্যানেট" চলচ্চিত্রে অভিনয় করবেন। তিনি মূলত রুনি মেয়ারা এই চরিত্রটি ছেড়ে দেওয়ায় এই কাজ করার জন্য নির্বাচিত হন।


title: অ্যানা কেন্ড্রিক

text: কেন্ড্রিক ২০০৮ সালে স্টেফিনি মেয়েরের একই নামের উপন্যাস অবলম্বনে নির্মিত ফ্যান্টাসি রোম্যান্স "টোয়ালাইটের" জন্য খ্যাতি অর্জন করেন। ছবিটি বক্স অফিসে ব্লকবাস্টার হয়ে ওঠে। কেন্ড্রিক ছবিটির কেন্দ্রীয় চরিত্র বেলা সোয়ানের কাছের বন্ধু জেসিকা স্ট্যানলি চরিত্রে অভিনয় করেন। ২০০৯ সালে তিনি কমেডি "দ্য মার্ক পেজ এক্সপেরিয়েন্স" ছবিতে অভিনয় করেন।অপরাধ থ্রিলারধর্মী এই ছবিতে তিনি প্রথম কেন্দ্রীয় চরিত্রে অভিনয় করেন এবং "" ছবিতে পুনরায় জেসিকা স্ট্যানলি চরিত্রে অভিনয় করেন।


title: কেভিন স্পেসি

text: ১৯৯১ সালে স্পেসি ব্রডওয়ে মঞ্চে নেইল সিমনের "লস্ট ইন ইয়ঙ্কার্স" নাটকে তার আঙ্কেল লুই চরিত্রের জন্য টনি পুরস্কার লাভ করেন। এই পুরস্কার পাওয়ার পূর্ব পর্যন্ত স্পেসির পিতা স্পেসি অভিনয়ে ভালো করবেন এ বিষয়ে সন্দিহান ছিলেন। ১৯৯২ সালে তিনি "গ্লেনগারি গ্লেন রস" ছবিতে পরশ্রীকাতর অফিস ম্যানেজার চরিত্রে এবং ১৯৯৪ সালে "সুইমিং উইথ শার্কস্" ছবিতে বিদ্বেষপরায়ণ স্টুডিও মালিক চরিত্রে অভিনয় করেন। ১৯৯৫ সালে তিনি অপরাধ-নাট্যধর্মী "দ্য ইউজুয়াল সাসপেক্ট্‌স" ছবিতে দুর্বোধ্য অপরাধী ভার্বাল ক্লিন্ট চরিত্রে, "আউটব্রেক" ছবিতে মেজর কেসি শুলার চরিত্রে, এবং মনস্তাত্ত্বিক থ্রিলারধর্মী "সেভেন" ছবিতে সিরিয়াল কিলার জন ডো চরিত্রে অভিনয় করেন। "দ্য ইউজুয়াল সাসপেক্ট্‌স" চলচ্চিত্রে তার অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন এবং "সেভেন", "দ্য ইউজুয়াল সাসপেক্ট্‌স" ও "আউটব্রেক" চলচ্চিত্রে অভিনয়ের জন্য তিনি সেরা পার্শ্ব অভিনেতা হিসেবে সোসাইটি অফ টেক্সাস ফিল্ম ক্রিটিকস পুরস্কার লাভ করেন।


title: রাধা রিজেন্ট হোটেল চেন্নাই

text: রাধা রিজেন্ট হোটেল চেন্নাই, পূর্বে রাধা পার্ক ইন হিসাবে পরিচিত, ভারতের চেন্নাই এর আরুম্বাক্কাম এ অবস্থিত একটি চার তারকা হোটেল । হোটেলটি ভারতের সরোবর হোটেল এন্ড রিসর্ট এর দ্বিতীয় হোটেল এবং এটি ইনার রিং রোড, চেন্নাইতে চালু হওয়া তারকা হোটেলগুলোর মধ্যে প্রথম । এছাড়াও হোটেলটি ২০০১ সালে জিওফ্রেস চালু করে, যা চেন্নাইয়ের প্রথম পাব বা বার ।


title: ক্রাউন প্লাজা চেন্নাই আদিয়ার পার্ক

text: ক্রাউন প্লাজা চেন্নাই আদিয়ার পার্ক (পূর্বের শেরাটন পার্ক হোটেল) আদিয়ার গেট হোটেল লিমিটেড (AGHL)এর দ্বারা তৈরি, যা ভারতের একটি হোটেল কোম্পানি যা তিনটি হোটেলের মালিক, অন্য দুটির একটি ১০৪ রুম বিশিষ্ট ওয়েলকাম হোটেল যা গ্র্যান্ড বে ভাইজাগ এ অবস্থিত এবং অপরটি ৬৭ রুম বিশিষ্ট ফরচুন হোটেল সুলিভান কোর্ট যা ওটিতে অবস্থিত । ১৯৭০ সালে গঠিত (একটি প্রাইভেট লিমিটেড সত্তা হিসেবে), কোম্পানিটি মূলত টিটি ভাসু (টিটি কৃষ্ণমাচারী গ্রুপ, যা টিটিকে গ্রুপ হিসেবেও পরিচিত এর একজন প্রসারক) এবং কে আর ভিরাপ্পান দ্বারা ১৭৭৫ সালে প্রচারিত হয়, তখন কোম্পানিটি একটি পাবলিক লিমিটেড কোম্পানি হয়ে ওঠে । ১৯৭৯ সালের পূর্বে কোম্পানীর কোন তেমন উল্লেখযোগ্য কার্যক্রম ছিল না, যে পর্যন্ত অনাবাসী ভারতীয় একদল AGHL নিয়ন্ত্রণকারী আগ্রহ প্রকাশ এবং ১৯৮১ সালে চেন্নাইয়ে হোটেল নির্মাণের কাজ শুরু করে, যা কোম্পানির প্রধান সম্পত্তি । হোটেলটি তখন হলিডে ইন এর সঙ্গে মিলিত হয়ে কার্যক্রম শুরু করে ।